qundao/data-zh-poetry huggingface dataset:
广狱成还南昌候子十首
作者：李梦阳
朝代：明

一淹经六旬，扬舲复焉极。脱然虽靡由，事事嘉可即。依依春功奏，朗朗维夏逼。故兹波与岭，触目异前昔。逸云散归雨，川水浩崩溢。挂帆趁风溜，览岸凑悲怿。昨犹罝中兔，今为颃林翼。邈言念先古，展矣我心获。直木防见伐，兹言岂我欺。若华耀四海，孤邈畴见知。庄鹍运池溟，举翼九天垂。风积苟不厚，中路将安期。叹息竟何语，俛视川波驰。溢霖骛洪涛，千载固厥时。燕石一何珍，有骥不自持。野飙激灵襟，逝言惋长岐。时至鲜枯林，朱兰被长坂。临峤觌贤迹，停楫暂游衍。灵雨吐葛花，桕叶巳复展。佳哉溪上邑，流峙亘而缅。岑岑徐岩秀，飞泉洒丹巘。岩亭交景风，裾带时自卷。居高乃虑孤，涉历悟攸遣。枚枚三陆宫，千秋竟兹显。馀于滨臣湖，厥土旷以浮。津驿暮何嚣，避之泊南丘。遣子省其母，析棹诣江州。明星波洄洄，欲发仍复留。有端肇丝微，涓涓遂成流。拊心实罔惭，患来谁诚谋。纷纶及今兹，事巳遥尚忧。志士常苦贫，饥渴无我尤。昔游东山日，览古肇新宫。徐令实经营，弦诵溢其中。阅兹奄三年，离滞心莫同。我舟非不维，柰此西逝风。乃子胡德余，于迈远从公。朝旦发龙津，暮栖依瑞洪。湖山没如拳，波途浩难穷。伫瞻有深怀，贻谣勤坚崇。夕栖瑞洪渚，遥览渚北山。相传洪崖子，乘云自此间。履迹今尚存，其人邈莫攀。粤余登征途，频年涉间关。毁誉一婴心，寤言多所叹。于兹诚踟蹰，振衣蹑前峦。浲水莽浩浩，惊风荡回川。欲济惜无梁，飙轮傥中还。登舻倏五日，览接渐增阔。汹汹北汪川，浏浏得纵壑。剧哉风水虑，履顺故靡豁。高鸟厌尘集，智士贵处末。交甫怀汉滨，婉变情遽夺。结驷匪不侈，险至谁竟遏。沉身厥亦罕，万世惜不脱。遥遥哀云岑，瑶草烂孰掇。明晦每无常，人道岂不然。归云徂靡馀，日华耀清涟。戚愉繄为谁，喟然想千年。姑苏宠宰嚭，越孤辞会山。梅将辅番君，范子逝不还。乖岁君子贫，枉寻矜大贤。时霖润万物，莸蕙乃同妍。东门可栖迟，归欤聿奚言。阳鸟逝无馀，觏者鹙与凫。青青泽溆毛，刈之粪谁畬。经过问当年，云兹夙属吴。归命丧厥仪，长云奄西徂。抚床竟空言，金陵乃以都。桓侯威八州，温氏阐雄图。聆言怆我衷，徬徨感终初。混一今其时，舟聘非尔虞。仲冬别豫章，涉夏兹复临。凉燠殊厥时，能不摧我襟。楼观蔽泰清，众木凄以阴。倚挠陟龙沙，优游眺洪深。鱼鳖溃惊流，澜骇遂至今。中有夙纵凫，振翼回哀今。波阻杳莫即，驰景忽西沉。抗手自兹辞，万世怀飘音。
广狱成还南昌候子十首·其一
作者：李梦阳
朝代：明

一淹经六旬，扬舲复焉极。脱然虽靡由，事事嘉可即。依依春功奏，朗朗维夏逼。故兹波与岭，触目异前昔。逸云散归雨，川水浩崩溢。挂帆趁风溜，览岸凑悲怿。昨犹罝中兔，今为颃林翼。邈言念先古，展矣我心获。
广狱成还南昌候子十首·其七
作者：李梦阳
朝代：明

登舻倏五日，览接渐增阔。汹汹北汪川，浏浏得纵壑。剧哉风水虑，履顺故靡豁。高鸟厌尘集，智士贵处末。交甫怀汉滨，婉变情遽夺。结驷匪不侈，险至谁竟遏。沉身厥亦罕，万世惜不脱。遥遥哀云岑，瑶草烂孰掇。
广狱成还南昌候子十首·其三
作者：李梦阳
朝代：明

时至鲜枯林，朱兰被长坂。临峤觌贤迹，停楫暂游衍。灵雨吐葛花，桕叶巳复展。佳哉溪上邑，流峙亘而缅。岑岑徐岩秀，飞泉洒丹巘。岩亭交景风，裾带时自卷。居高乃虑孤，涉历悟攸遣。枚枚三陆宫，千秋竟兹显。
广狱成还南昌候子十首·其九
作者：李梦阳
朝代：明

阳鸟逝无馀，觏者鹙与凫。青青泽溆毛，刈之粪谁畬。经过问当年，云兹夙属吴。归命丧厥仪，长云奄西徂。抚床竟空言，金陵乃以都。桓侯威八州，温氏阐雄图。聆言怆我衷，徬徨感终初。混一今其时，舟聘非尔虞。
广狱成还南昌候子十首·其二
作者：李梦阳
朝代：明

直木防见伐，兹言岂我欺。若华耀四海，孤邈畴见知。庄鹍运池溟，举翼九天垂。风积苟不厚，中路将安期。叹息竟何语，俛视川波驰。溢霖骛洪涛，千载固厥时。燕石一何珍，有骥不自持。野飙激灵襟，逝言惋长岐。
广狱成还南昌候子十首·其五
作者：李梦阳
朝代：明

昔游东山日，览古肇新宫。徐令实经营，弦诵溢其中。阅兹奄三年，离滞心莫同。我舟非不维，柰此西逝风。乃子胡德余，于迈远从公。朝旦发龙津，暮栖依瑞洪。湖山没如拳，波途浩难穷。伫瞻有深怀，贻谣勤坚崇。
广狱成还南昌候子十首·其八
作者：李梦阳
朝代：明

明晦每无常，人道岂不然。归云徂靡馀，日华耀清涟。戚愉繄为谁，喟然想千年。姑苏宠宰嚭，越孤辞会山。梅将辅番君，范子逝不还。乖岁君子贫，枉寻矜大贤。时霖润万物，莸蕙乃同妍。东门可栖迟，归欤聿奚言。
广狱成还南昌候子十首·其六
作者：李梦阳
朝代：明

夕栖瑞洪渚，遥览渚北山。相传洪崖子，乘云自此间。履迹今尚存，其人邈莫攀。粤余登征途，频年涉间关。毁誉一婴心，寤言多所叹。于兹诚踟蹰，振衣蹑前峦。浲水莽浩浩，惊风荡回川。欲济惜无梁，飙轮傥中还。
广狱成还南昌候子十首·其十
作者：李梦阳
朝代：明

仲冬别豫章，涉夏兹复临。凉燠殊厥时，能不摧我襟。楼观蔽泰清，众木凄以阴。倚挠陟龙沙，优游眺洪深。鱼鳖溃惊流，澜骇遂至今。中有夙纵凫，振翼回哀今。波阻杳莫即，驰景忽西沉。抗手自兹辞，万世怀飘音。
广狱成还南昌候子十首·其四
作者：李梦阳
朝代：明

馀于滨臣湖，厥土旷以浮。津驿暮何嚣，避之泊南丘。遣子省其母，析棹诣江州。明星波洄洄，欲发仍复留。有端肇丝微，涓涓遂成流。拊心实罔惭，患来谁诚谋。纷纶及今兹，事巳遥尚忧。志士常苦贫，饥渴无我尤。
庄上晚归
作者：李梦阳
朝代：明

万动各有息，吾亦念吾栖。鸦翅昏犹接，花蹊曲欲迷。草堂烟火外，稚子竹林西。自笑忙何事，还家每宿鸡。
庄上晚归车阻于潦渠徒步始达于岸
作者：李梦阳
朝代：明

暮醉各言归，风起草猎猎。潢潦溢中轨，车至不可涉。野黑径复曲，鱼贯踵相蹑。良惧苍耳窟，重为蜥蜴怯。童稚行我先，沟塍负而躐。世路本夷崄，人情有惊怗。閒素轻波涛，临川想维楫。履坦合自咎，长吟咏匏叶。
庄上看花归见庭中海棠落英与客同赋
作者：李梦阳
朝代：明

三日野花风打稀，朝游酒伴暮醒归。临门夭桃不汝惜，当院海棠胡自飞。巳怜锦绣半铺地，更讶芳香时点衣。便应与君酌明月，醉眼天地生光辉。
庆都篇
作者：李梦阳
朝代：明

于昭开帝则，荡荡协钦文。高辛初缵服，大舜复升闻。瞻依太古日，怅望春空云。缓策遵墟里，翱翔咏放勋。
庐山九日
作者：李梦阳
朝代：明

庐山随晚坐，江汉净秋襟。九日黄花雨，书堂红叶深。细云飘古帙，寒兕吼空林。不用风吹帽，尊前有静琴。
庐山冬至闻雷
作者：李梦阳
朝代：明

小至匡南雨，空江此夜雷。仄忧群蛰震，急恐万山摧。盗贼时事苦，阴阳归思催。征鸿莫遽起，拟尔北同回。
庐山秋夕
作者：李梦阳
朝代：明

山壑寒气早，日夕风色紧。火流桂将歇，霜至蕙草陨。蟋蟀集涧馆，禾委被疆畛。物感忧自攒，排遣情讵忍。年徂身与衰，时弃世所哂。踌踷夜不寐，起坐万念轸。崖倾月西流，嶂曙松犹隐。噭噭露猿啼，行行采芳菌。
庚午十月佘氏东庄
作者：李梦阳
朝代：明

南客招延屡，东游野兴高。乾坤侵肃杀，云木半萧骚。暖泽喧饥雀，冬林秀晚桃。时清还浪迹，痛饮笑吾曹。
庚午除日
作者：李梦阳
朝代：明

于今将四十，始悟昔年非。白发谁能那，红颜我渐违。行藏沙上鸟，日月故山薇。怅望劳歌起，风河柳色归。
庚辰元日
作者：李梦阳
朝代：明

今日何日阴霏霏，看之不见濡人衣。层冰满眼秪突兀，白日何处能光辉。单于祭马春欲动，汉皇射蛟南未归。传道扬州好花月，凤箫应伴五云飞。
庚辰清明东郭
作者：李梦阳
朝代：明

少日欢游处，逢春老大悲。强持杯酒劝，怕遣落花随。草木梁园在，山河宋殿移。上坟人尽返，岐蹃独含思。
庭菊纷披有怀王喻二君子
作者：李梦阳
朝代：明

雁急秋真晚，园空菊自黄。露团番有色，风度不随香。却忆初开日，君来夜把觞。忍今看烂熳，独绕碧篱傍。
康状元话武功山水
作者：李梦阳
朝代：明

梦寐关中好，连年未得归。侧闻武功胜，佳兴益翻飞。水绕褒斜出，山从盩厔围。因君觅水竹，为买钓鱼矶。
康郎山歌
作者：李梦阳
朝代：明

君不见康郎山，屹立东湖中。波涛撼蚀山脚塌，破庙枯木常烈风。芒砀草昧赤帝出，挥剑遂使凡蛇空。卧榻之外事亦小，万方有罪惟朕躬。美姬宝玉归御幄，浮尸蔽江江水红。发踪刘陶固其力，恐战难言非数公。秦人枉哭崤函瘗，汉祖轻酬垓下功。至今有庙此山侧，天阴雨湿时见朱旗白马光如虹。
延庆观访陈州王君
作者：李梦阳
朝代：明

珠阁晴逾丽，山林午自和。我来驱独马，笑尔溺双鹅。腊雪融楼薄，溪风傍竹多。虽非宛丘习，吾醉亦婆娑。
开元寺
作者：李梦阳
朝代：明

读书台倚鹤鸣峰，回合千山翠万重。白昼悬泉喧霹雳，清秋双剑削芙蓉。撑持古寺还云阁，寂寞前朝自暮钟。瑶草石坛应不死，兴来真欲跨飞龙。
开先寺五首
作者：李梦阳
朝代：明

瀑峡生烟暝，山杯坐不归。笼灯过潭水，疑有玉龙飞。潭色何所似，黛玉空人心。可道清见底，龙蟠不在深。瀑布半天上，飞响落人间。莫言此潭小，摇动匡庐山。垂垂千仞瀑，随风下山去。吹作半天雨，飘散不知处。飞瀑涌寒峡，流云静幽壑。夕日倒峰影，杯中双剑落。
开先寺五首·其一
作者：李梦阳
朝代：明

瀑峡生烟暝，山杯坐不归。笼灯过潭水，疑有玉龙飞。
开先寺五首·其三
作者：李梦阳
朝代：明
体裁：五言绝句

瀑布半天上，飞响落人间。莫言此潭小，摇动匡庐山。
开先寺五首·其二
作者：李梦阳
朝代：明

潭色何所似，黛玉空人心。可道清见底，龙蟠不在深。
开先寺五首·其五
作者：李梦阳
朝代：明

飞瀑涌寒峡，流云静幽壑。夕日倒峰影，杯中双剑落。
开先寺五首·其四
作者：李梦阳
朝代：明

垂垂千仞瀑，随风下山去。吹作半天雨，飘散不知处。
异景
作者：李梦阳
朝代：明

异乡异景客中身，秋雨秋烟无那春。梁园八月如三月，笑杀桃花更笑人。
弘治甲子届我初度追念往事死生骨肉怆然动怀拟杜七歌用抒抱云耳
作者：李梦阳
朝代：明

吁嗟我生三十三，我今十年父不见。浊泾日寒关塞黑，杳杳松楸隔秦甸。梁王宾客昔全盛，我父优游谁不羡。当时携我登朱门，舞嫱歌媵争看面。二十年前一回首，往事凋零泪如霰。呜呼一歌兮歌一发，北风为我号冬月。母之生我日初赫，缺突无烟榻无席。是时家难金铁鸣，佁皇抱予走且匿。艾当灼脐无处乞，邻里相引失颜色。男儿有亲生不封，万钟于我乎何益。高天苍苍白日冻，今辰何辰夕何夕。呜呼二歌兮歌思长，吾亲俨在孤儿傍。有弟有弟青云姿，以兄为友兼为师。十五遍探古人籍，十九不作今人诗。从兄翱翔潞河侧，宁料为殇返乡域。孤坟寂寞崔桥西，渺渺游魂泣寒食。呜呼三歌兮歌转烈，汝虽抱女祀绝绝。有姊有姊天一方，风蓬摇转思故乡。岁收秫秉不盈百，男号女啼常在旁。黄鸟飞来啄屋角，硕鼠唧唧宵近床。洪河斗蛟波浪怒，我欲济之难为梁。呜呼四歌兮歌四阕，我本与尔同肉血。古城十家九家空，有姊有姊城之中。哨壑直下五千尺，鸡鸣汲回山日红。犁锄纵健把岂得，病姑垂白双耳聋。小孤痴蠢大孤惰，霜闺夜夜悲回风。呜呼五歌兮歌五转，寒崖吹律何时变。冰河蜿蜒雪为岸，忽得鲤鱼长尺半。剖之中有元方书，许我是月来相看。腊寒岁穷多烈风，日暮高楼眼空断。梁都北来道如砥，熟马輶轮为谁绊。呜呼六歌兮歌未极，原鸰为我无颜色。丈夫生不得志居人下，低头腼面何为者。薄禄不救诸亲饥，壮志羞称万间厦。东华软尘十丈红，入拥簿书出鞍马。王门好竽不好瑟，何如归樵孟诸野。呜呼七歌兮歌思停，极目南山空翠屏。
弘治甲子届我初度追念往事死生骨肉怆然动怀拟杜七歌用抒抱云耳·其一
作者：李梦阳
朝代：明

吁嗟我生三十三，我今十年父不见。浊泾日寒关塞黑，杳杳松楸隔秦甸。梁王宾客昔全盛，我父优游谁不羡。当时携我登朱门，舞嫱歌媵争看面。二十年前一回首，往事凋零泪如霰。呜呼一歌兮歌一发，北风为我号冬月。
弘治甲子届我初度追念往事死生骨肉怆然动怀拟杜七歌用抒抱云耳·其七
作者：李梦阳
朝代：明

丈夫生不得志居人下，低头腼面何为者。薄禄不救诸亲饥，壮志羞称万间厦。东华软尘十丈红，入拥簿书出鞍马。王门好竽不好瑟，何如归樵孟诸野。呜呼七歌兮歌思停，极目南山空翠屏。
弘治甲子届我初度追念往事死生骨肉怆然动怀拟杜七歌用抒抱云耳·其三
作者：李梦阳
朝代：明

有弟有弟青云姿，以兄为友兼为师。十五遍探古人籍，十九不作今人诗。从兄翱翔潞河侧，宁料为殇返乡域。孤坟寂寞崔桥西，渺渺游魂泣寒食。呜呼三歌兮歌转烈，汝虽抱女祀绝绝。
弘治甲子届我初度追念往事死生骨肉怆然动怀拟杜七歌用抒抱云耳·其二
作者：李梦阳
朝代：明

母之生我日初赫，缺突无烟榻无席。是时家难金铁鸣，佁皇抱予走且匿。艾当灼脐无处乞，邻里相引失颜色。男儿有亲生不封，万钟于我乎何益。高天苍苍白日冻，今辰何辰夕何夕。呜呼二歌兮歌思长，吾亲俨在孤儿傍。
弘治甲子届我初度追念往事死生骨肉怆然动怀拟杜七歌用抒抱云耳·其五
作者：李梦阳
朝代：明

古城十家九家空，有姊有姊城之中。哨壑直下五千尺，鸡鸣汲回山日红。犁锄纵健把岂得，病姑垂白双耳聋。小孤痴蠢大孤惰，霜闺夜夜悲回风。呜呼五歌兮歌五转，寒崖吹律何时变。
弘治甲子届我初度追念往事死生骨肉怆然动怀拟杜七歌用抒抱云耳·其六
作者：李梦阳
朝代：明

冰河蜿蜒雪为岸，忽得鲤鱼长尺半。剖之中有元方书，许我是月来相看。腊寒岁穷多烈风，日暮高楼眼空断。梁都北来道如砥，熟马輶轮为谁绊。呜呼六歌兮歌未极，原鸰为我无颜色。
弘治甲子届我初度追念往事死生骨肉怆然动怀拟杜七歌用抒抱云耳·其四
作者：李梦阳
朝代：明

有姊有姊天一方，风蓬摇转思故乡。岁收秫秉不盈百，男号女啼常在旁。黄鸟飞来啄屋角，硕鼠唧唧宵近床。洪河斗蛟波浪怒，我欲济之难为梁。呜呼四歌兮歌四阕，我本与尔同肉血。
张侯藏张翚山水歌
作者：李梦阳
朝代：明

张翚有名成化间，大涂小抹成山水。树石燥硬笔意古，往往人间落片纸。此幅粗浅色更枯，或谓非翚出其子。张侯识鉴天下精，物物如金见沙底。尔家图画千万轴，素壁高堂安用此。宁知上智不滞物，牝牡不贵贵者骨。尺山即如对玄圃，草屋临崖气出没。崖根林堂颇清迥，远云澹沲开秋岭。霜萝细纡岩槛暝，昏猿接挂花溪静。自从去年抛弃官，梦想山游驾江舸。见此拂衣便欲往，攀缘转玩情无那。崖亭更著一人坐，斗绝看书树婀娜。张侯豪旷人共知，敏捷言谈皆胜我。盐车郁没骐骥弃，蹇拙逢时每相左。昆崙洞庭不我隔，异时倘结烟霞果。
张子抱疴避諠山寺阔别旬月作此怀寄
作者：李梦阳
朝代：明

楚楚张公子，悲吟度岁华。弃官临野寺，服习向山家。石髓遇不识，黄精春始花。洞中日月秘，强食胜丹砂。
张将军塞猎歌
作者：李梦阳
朝代：明

将军堂堂七尺躯，虎头昂藏紫虬须。据鞍笑撚金朴姑，弦鸣仰堕双飞乌。南平川汉北歼胡，蛇矛卧地刀剑芜。朔风吹霜塞草落，马腾士奋于狩作。将军夜令晨步同，碛沙黄黄日色薄。部下游击五千人，竞时争能各有神。驱飞翼走入我网，千队万队何駪駪。气酣前赴逞一决，零乱旌旗倏明灭。杀气上回灵武云，火烈直透天山雪。张公觏此番逡巡，红衣白马如神人。衣也蟠蟒金麒麟，朝廷所赐荣功臣。拦头报捷者谁子，手提禽兽血满身。生截罴豹累雉鹑，中军小校额抹巾，见之一骑风起尘。左射奔鹿右毙豕，更追狡兔趫穷榛。张曰于乎奚用是，昊天肃杀存至仁。摐金按节止中野，燖腯炰鲜燕蒐者。礼乐行军分自严，赏罚正簿谁能假。何地真收吐谷驼，一卒乃获大宛马。长城窟冰胡雁稀，轻鼙缓吹诸部归。悬戟惨淡鸦鸟委，垂鞍碨礧熊兕肥。少年犹忿杀获微，翻身彀弩追云飞。我闻蒐狩古侯礼，三驱六御今何以。缵武虽存于貉文，戒荒合避长扬侈。将军抹马厉部士，为防西北烽烟起。
张池春日即事
作者：李梦阳
朝代：明

东门野塘花树红，昨日不风今日风。倒著接䍦习池上，狂调生马竹林中。
归宗寺王右军故居
作者：李梦阳
朝代：明

夕日照何寺，夏雷喧此峰。惆怅昔人去，空馀山涧松。
归寿
作者：李梦阳
朝代：明

春日既熙，有繁其梅。爰启我堂，我尊我罍。穆穆其宾，揖让先后。介我眉寿，饮我清酒。尔生之辰，尔子遄驰。何以献之，玉斗金卮。春华在殷，舞衣斓斑。庭树青葱，鸟鸣关关。又何献之，崧高之松。翠蕤屈枝，盘盘如龙。又何献之，维河之鲤。玉鬐曜阳，金鳞泚泚。
归寿·其一
作者：李梦阳
朝代：明

春日既熙，有繁其梅。爰启我堂，我尊我罍。穆穆其宾，揖让先后。介我眉寿，饮我清酒。
归寿·其三
作者：李梦阳
朝代：明

又何献之，崧高之松。翠蕤屈枝，盘盘如龙。又何献之，维河之鲤。玉鬐曜阳，金鳞泚泚。
归寿·其二
作者：李梦阳
朝代：明

尔生之辰，尔子遄驰。何以献之，玉斗金卮。春华在殷，舞衣斓斑。庭树青葱，鸟鸣关关。
归来行
作者：李梦阳
朝代：明

天下儒冠岂尽误，迂谬弃捐仍道路。九月江山冻烟雾，百年裘马冲霜露。穷达自知休怨天，归来且种东陵田。齿过四九已不小，钓鱼猎兔亦得饱。
归沐
作者：李梦阳
朝代：明

归沐谢人事，翛然悲俗情。阴阳争岁色，江海蓄春声。自委青云懒，那教白发生。君看少年者，骝马尽飞缨。
归途览咏古迹并追记百泉游事八首
作者：李梦阳
朝代：明

太行王屋是天关，吐出风云天地间。河内休誇盘谷胜，共城亦有石门山。华山中断浊河开，浪打雷门势莫回。巳铲潼关为汉垒，更分仙掌作秦台。雷首千峰锦削成，蛇盘千里翠云生。即从北岳分明去，便压辽阳跨海行。西山西望自堪愁，耐可源泉向北流。不见玉台歌舞处，可怜昔日帝王州。昔日武王东阅师，龙争虎斗至今悲。漂自化为商地水，白云翻作孟津旗。淇门不减越江头，卫女宁论越女游。濮上春花如锦绣，桑中五月采莲舟。河济谁言不共流，青春恶浪古怀州。荡摇少室三花树，倒映天坛白石楼。袅袅丹崖倒碧松，悬泉一道挂飞龙。闲磨石镜惊山鸟，映出青天对雪峰。
归途览咏古迹并追记百泉游事八首·其一
作者：李梦阳
朝代：明

太行王屋是天关，吐出风云天地间。河内休誇盘谷胜，共城亦有石门山。
归途览咏古迹并追记百泉游事八首·其七
作者：李梦阳
朝代：明

河济谁言不共流，青春恶浪古怀州。荡摇少室三花树，倒映天坛白石楼。
归途览咏古迹并追记百泉游事八首·其三
作者：李梦阳
朝代：明

雷首千峰锦削成，蛇盘千里翠云生。即从北岳分明去，便压辽阳跨海行。
归途览咏古迹并追记百泉游事八首·其二
作者：李梦阳
朝代：明

华山中断浊河开，浪打雷门势莫回。巳铲潼关为汉垒，更分仙掌作秦台。
归途览咏古迹并追记百泉游事八首·其五
作者：李梦阳
朝代：明

昔日武王东阅师，龙争虎斗至今悲。漂自化为商地水，白云翻作孟津旗。
归途览咏古迹并追记百泉游事八首·其八
作者：李梦阳
朝代：明

袅袅丹崖倒碧松，悬泉一道挂飞龙。闲磨石镜惊山鸟，映出青天对雪峰。
归途览咏古迹并追记百泉游事八首·其六
作者：李梦阳
朝代：明

淇门不减越江头，卫女宁论越女游。濮上春花如锦绣，桑中五月采莲舟。
归途览咏古迹并追记百泉游事八首·其四
作者：李梦阳
朝代：明

西山西望自堪愁，耐可源泉向北流。不见玉台歌舞处，可怜昔日帝王州。
徐墓书张相国碑铭
作者：李梦阳
朝代：明

不读南州传，谁知高士心。江城遗冢在，春日古祠深。竹鸟嘤嘤合，松墙靡靡阴。曲江千载碣，书罢泪盈襟。
徐子墓
作者：李梦阳
朝代：明

晨兴驾我车，行行造古墓。墓门一何寥，踟蹰久延顾。白阡修且直，青松夹中路。借言葬者谁，汉时徐孺子。麟出谅不偶，龙潜竟何以。峨峨东都会，蔼蔼青云士。一鸣争及时，迈迹歆先轨。冠盖纷若云，车马阗京里。鸣玉气自振，排闼情难已。鸿钟有竞动，大策无停纪。斯人独岑寂，哀叹劳心理。
徐子将适湖湘余实恋恋难别走笔长句述一代人文之盛兼寓祝望焉耳
作者：李梦阳
朝代：明

峥嵘百年会，浩荡观人文。建安与黄初，叱咤皆风云。大历熙宁各有人，戛金敲玉何缤纷。高皇挥戈造日月，草昧之际崇儒绅。英雄杖策集军门，金华数子真绝伦。宣德文体多浑沦，伟哉东里廊庙珍。我师崛起杨与李，力挽一发回千钧。天球银瓮世希绝，鳌掣鲸翻难具陈。洪川无梁不可越，日暮怅望劳余神。徐郎生长苏台阴，二十作贼雄海滨。朅来抱玉叩阊阖，长安绣陌行麒麟。是时少年谁最文，太常边丞何舍人。舍人飘飖使南极，直穷金马探泸津。尔虽不即见颜色，梦中彷佛形貌真。余也潦倒簿书客，诸公磊落清妙身。大贤衣钵岂虚掷，应须尔辈杨其尘。休令黼黻怨岑寂，要与琬琰增嶙峋。海陵先生雅爱士，晚得徐郎道气伸。乔王款接虽不数，迩闻亦欲来卜邻。骅骝造父两相值，一瞬万里谁能驯。都门二月芳草发，御沟杨柳垂条新。徐郎绾牒将远适，使我旦夕生悲辛。为君沽酒上高楼，月前醉舞梨花春。天明挂帆向何处，鸿雁哀鸣求故群。南登会稽探禹穴，西浮湘水吊灵均。洞庭波寒木叶下，峡口风急猿啸闻。司马太史有遗躅，归来著书追获麟。
徐子过别因而留宿
作者：李梦阳
朝代：明

岂是陈蕃榻，能淹孺子栖。无言向春月，难寐及晨鸡。钩幔回春色，梳头过鸟啼。如何艳阳节，与尔惜分携。
徐将军园亭
作者：李梦阳
朝代：明

将军别墅今停马，五月塘池莲半红。举眼江山惟赤日，快人楼阁自凉风。穿林竹翠沾衣满，布席葵香扑酒空。平世主人虚抱武，醉来誇挽六钧弓。
徐汊即事四首
作者：李梦阳
朝代：明

窑头江水叉江头，捩柁挕纶雨不休。琐屑漫相誇捷手，蛟龙局浅岂渠游。桃花潭前雪美姿，杨柳滩头柳不迟。著心虾蟹章江出，章江只解产颅鹚。北船阻风晴未放，数舸南来却恁飞。扶柁长年频看眼，浪翻江叉赵家围。忽吟水宿淹晨暮，七日窑头行路难。拚美碧波消北雪，岂期苍鬓且南冠。
徐汊即事四首·其一
作者：李梦阳
朝代：明

窑头江水叉江头，捩柁挕纶雨不休。琐屑漫相誇捷手，蛟龙局浅岂渠游。
徐汊即事四首·其三
作者：李梦阳
朝代：明

北船阻风晴未放，数舸南来却恁飞。扶柁长年频看眼，浪翻江叉赵家围。
徐汊即事四首·其二
作者：李梦阳
朝代：明

桃花潭前雪美姿，杨柳滩头柳不迟。著心虾蟹章江出，章江只解产颅鹚。
徐汊即事四首·其四
作者：李梦阳
朝代：明

忽吟水宿淹晨暮，七日窑头行路难。拚美碧波消北雪，岂期苍鬓且南冠。
徐汊阻舟七日
作者：李梦阳
朝代：明

七日北风阻，野滩舟不行。仆奴增饿色，妻子话征情。疏霰欺帘入，流澌逐浪生。独吟江更苦，诗罢欲三更。
徐汊风阻雨雪四首
作者：李梦阳
朝代：明

风急江船绝，年残野色凝。密云寒夜柝，流霰洒舟灯。四望湖天黑，孤吟羁思增。旁村有夫妇，对火缀鱼罾。南雪竟为雨，北风增野寒。漏船喧夜语，摊湿搅晨餐。转苦人烟绝，生憎鸥鹭乾。吾行尚濡滞，估舶尔应难。阻舟江柳下，信宿五湖中。立水偏吞雨，飞沙半逆风。夜樯扶岸集，渔火乱波空。信有悲欢异，应知易地同。常年遇泛客，煞厌说风波。雨雪空江夜，伊予悲慨多。沙人荷伞至，滩鸟景舷过。幸及投簪会，山中有薜萝。
徐汊风阻雨雪四首·其一
作者：李梦阳
朝代：明

风急江船绝，年残野色凝。密云寒夜柝，流霰洒舟灯。四望湖天黑，孤吟羁思增。旁村有夫妇，对火缀鱼罾。
徐汊风阻雨雪四首·其三
作者：李梦阳
朝代：明

阻舟江柳下，信宿五湖中。立水偏吞雨，飞沙半逆风。夜樯扶岸集，渔火乱波空。信有悲欢异，应知易地同。
徐汊风阻雨雪四首·其二
作者：李梦阳
朝代：明

南雪竟为雨，北风增野寒。漏船喧夜语，摊湿搅晨餐。转苦人烟绝，生憎鸥鹭乾。吾行尚濡滞，估舶尔应难。
徐汊风阻雨雪四首·其四
作者：李梦阳
朝代：明

常年遇泛客，煞厌说风波。雨雪空江夜，伊予悲慨多。沙人荷伞至，滩鸟景舷过。幸及投簪会，山中有薜萝。
徐苏二祠
作者：李梦阳
朝代：明

孺子真高特，云卿崛后先。挥锄傲汉冕，捆屦卧江烟。宁饫糟糠毕，耻同贪浊全。凄凉百代宇，怅望一潸然。
徒步东行赠鲍滶
作者：李梦阳
朝代：明

鲍生六月徒步东，久暵赤日昏沙风。旦行眼眩扶桑红，足疲暮憩空桑中。帽浥衣沾乾复湿，必逢佳树始一立。道傍有驴无钱骑，短咏微吟口翕戢。杜甫遗诗人罕全，鲍生记之将及千。论工尚恨黄初浅，泥古常卑大历前。岂知才大番为祟，临岐独下杨朱泪。盐车虽蒙苴滓辱，长鸣未折风云气。生今坎坷三十年，同时细估豪熏天。出门宝马双翩翩，道逢鲍生不举鞭。生不见五羖大夫歌扊扅，商歌饭牛声夜悲。贤达困穷何代无，仰视万里浮云徂。
徒涉叹
作者：李梦阳
朝代：明

两山欲交水断破，洪川无梁日渐堕。徒涉纷纷江复深，鼍喧龙斗真愁心。无言既济平安子，得路回看转不禁。君不见岸风翻翻卷瓠叶，皇天倘赐筑岩楫。
得何子过湖南消息
作者：李梦阳
朝代：明

及遇荆门信，洞庭秋巳凄。湘江饶苦竹，几听鹧鸪啼。马援留铜柱，王褒祀碧鸡。向南冲瘴疠，药物去曾携。
得冯御史允中书
作者：李梦阳
朝代：明

凤凰不识梧桐树，一落蓬蒿鸟雀欺。沧洲鸿鹄长毛羽，纵有云罗柰尔为。昨日郴阳冯侍御，临流寄我锦双鱼。黄河崚嶒雪十丈，过腊逢春始得书。开缄不见下江舸，梅花满枝空泪予。
得家书
作者：李梦阳
朝代：明

隔岁才通此，一书真万金。时危作宦久，家远战场深。惨惨屯黄雾，纷纷走绿林。怒来思击楫，时有渡江心。
得家书寄兄歌
作者：李梦阳
朝代：明

三年路遥消息阻，缄书实冻兄心苦。鸿雁无愁奋翅难，鹡鸰且暂游寒渚。时望东湖西日微，雪冬庐岳北思归。独虞四海干戈满，生别悲伤见面稀。
徙泰公方丈秋夜
作者：李梦阳
朝代：明

秋林风色暮，游子念征衣。鸿雁俱高起，江山独未归。月临莲室静，萤傍竹林微。喜对离群友，吾生本息机。
御制庐山周颠碑歌
作者：李梦阳
朝代：明

庐山绝顶白鹿台，上有御制周颠碑。石龟下蹲高结螭，天葩震烈云汉回。文古两汉仍过之，忆昔草昧龙虎斗，黄旗紫盖颠能知。颠也似真还似痴，帝非感悟宁用兹。百年势移功渐泯，碑亭毁裂将及碑。诃持白昼鬼神泣，光耀天阴雷电随。先朝虽允僧奏劄，修葺其如归有司。有司有司颠莫疑，试看碑文碑后诗。
德安趋浔阳
作者：李梦阳
朝代：明

始征晨风息，云流日色展。登陆艰且涩，厉涧一何缅。维时仲秋交，飒飒林飙卷。绿竹垂我车，丹花映行幰。冒峦维有松，绣石尽成藓。攀搴虽多悦，亘顿乃劳倦。日中迫庐岳，蹊径愈回蹇。云涌连遥崿，雨暗失近巘。奔崩万壑会，崄绝一径转。遽讶川梁没，幸遇石濑浅。道以习坎利，用待既济显。介石谅益固，巨川岂遂眩。谁哉能豫谋，随寓斯可遣。
忆何子
作者：李梦阳
朝代：明

忆尔辞京日，余歌万里行。经秋无过雁，索处若为情。去巳穷滇海，归应滞岳城。凤凰池上草，春到为谁生。
忆昔六首
作者：李梦阳
朝代：明

巳巳蒙尘数郭登，驰驱国难有杨弘。如今岂乏熊罴辈，比较元非击搏能。北望黄云想翠华，千官徒跣哭清笳。安危社稷惟司马，天下车书又一家。石亨善战真无比，跋扈飞扬却累身。佩剑岂宜恩死士，拖金终要作诚臣。王宏犯阙虽愚戆，舍命临危亦丈夫。犹胜须眉为妇女，更怜冠剑学儿徒。吉祥宠幸反称兵，一夜达官尘满城。悖逆天诛终不赦，此曹王法更须明。半夜飞章入凤楼，寇公流血李公忧。尔曹作逆同蒿草，臣节江河万古流。
忆昔六首·其一
作者：李梦阳
朝代：明

巳巳蒙尘数郭登，驰驱国难有杨弘。如今岂乏熊罴辈，比较元非击搏能。
忆昔六首·其三
作者：李梦阳
朝代：明

石亨善战真无比，跋扈飞扬却累身。佩剑岂宜恩死士，拖金终要作诚臣。
忆昔六首·其二
作者：李梦阳
朝代：明

北望黄云想翠华，千官徒跣哭清笳。安危社稷惟司马，天下车书又一家。
忆昔六首·其五
作者：李梦阳
朝代：明

吉祥宠幸反称兵，一夜达官尘满城。悖逆天诛终不赦，此曹王法更须明。
忆昔六首·其六
作者：李梦阳
朝代：明

半夜飞章入凤楼，寇公流血李公忧。尔曹作逆同蒿草，臣节江河万古流。
忆昔六首·其四
作者：李梦阳
朝代：明

王宏犯阙虽愚戆，舍命临危亦丈夫。犹胜须眉为妇女，更怜冠剑学儿徒。
忆昔行别阎侃
作者：李梦阳
朝代：明

忆昔少年时，遨游咸阳都。邂逅尘埃里，相邀入酒垆。半酣击剑起，挟弹青门隅。风蓬离本根，奄忽浮云徂。聚散良靡期，晤言谁复图。濛濛零雨辰，悠悠梁园途。翩翩白马鸣，蔼蔼朱华敷。昔逢美姿颜，今也白头颅。中藏难遽宣，相看但捋须。前路浩崎岖，爱子衰暮躯。
忆西南陂九日之泛
作者：李梦阳
朝代：明

一游水亭心自牵，沙色湖风常眼前。荡摇每疑菊在把，出没似有鸥随船。冥冥浦杀几落日，苍苍蒹葭时远天。频来此地亦可借，恨无好诗酬紫烟。
快阁引
作者：李梦阳
朝代：明

四月月圆登快阁，天半晚窗雷雨入。邑中上客携酒至，欧阳罗子咸来集。去年为阁初筑台，我时登之雷雨来。神明似有两岁约，晴雾歘值千山开。千山回转江中流，徙倚阑干增暮愁。夕日下看衡岳破，波涛左顾匡庐浮。苦思昨年生盗贼，大江南接江之北。烽火遥连海岱红，杀云眼见鄱阳黑。斯邑汹汹今始安，我今对酒能不宽。诸君稍减般移苦，百姓新回种植欢。北风江涌月东来，更说夙昔俱停杯。阴晴仓卒不自料，万事恍惚谁能猜。潢池暂殄干戈衅，向隅犹抱疮痍哀。劝君置此勿复道，放歌且与云徘徊。
快阁登眺
作者：李梦阳
朝代：明

江上冥冥风浪生，阁中清眺会儒英。野舟冒险只自度，汀鸟避人时一鸣。四海登临吾白发，万山回合此孤城。剧谈转切忧时念，日暮浮云况北征。
怀乡
作者：李梦阳
朝代：明

伐辛夷兮采芳芷，茸荷屋兮荫兰渚。佳人去兮不归，灵连蜷兮愁望予。涉世径兮历险阻，驾玄骖兮又文牡。岁冉冉兮既不我留，怅怀乡兮汨夷犹。葛藟离离兮石间，雨冥冥兮山之幽。旋予马兮故阿，陟堂址兮搴女萝。霜露交下兮亭皋，秋风夕兮洞庭波。山何为兮巃嵷，木何为兮蒙密，公有亭兮何不日鼓瑟。日鼓瑟兮复吹䶵，憺娱乐兮万福来。
怀乡
作者：李梦阳
朝代：明
体裁：骚

伐辛夷兮采芳芷，茸荷屋兮荫兰渚。佳人去兮不归，灵连蜷兮愁望予。涉世径兮历险阻，驾玄骖兮又文牡。岁冉冉兮既不我留，怅怀乡兮汨夷犹。葛藟离离兮石间，雨冥冥兮山之幽。旋予马兮故阿，陟堂址兮搴女萝。霜露交下兮亭皋，秋风夕兮洞庭波。山何为兮巃嵷，木何为兮蒙密，公有亭兮何不日鼓瑟。日鼓瑟兮复吹篪，憺娱乐兮万福来。
怀五岳山人黄勉之
作者：李梦阳
朝代：明

吴下元多士，黄生更妙才。心常在五岳，名巳动三台。系自汝南出，文从西汉来。各天难见汝，翘首独徘徊。
怀湘曲
作者：李梦阳
朝代：明

湘筠寒翠满，白日起秋云。美人杳何处，江气长氤氲。手持紫玉管，遥望青霞君。蔼蔼波水暮，何由致慇勤。
怀玉山歌二首·其一
作者：李梦阳
朝代：明

怀玉之山玉为峰，四面尽削金芙蓉。东风破碎瀑布落，有潭十八龙为宅。山头草堂开者谁，斩木通道余心悲。白猿啸雨岩竹裂，石路上天风树吹。我闻龙乃变化物，群然卧此龙何为。胡不滂沱惠下土，一洗四海无旌旗。君不见怀玉山，山七盘，盘盘上无极。阴霾白日崖洞黑，隆冬雨路谁来得。稻田月池山上头，半天有地今我游。石坛剥落古佛弃，木落俯见东岩湫。湫中巨鱼长如人，红眼射日翻金鳞。天台桃源在何许，采药避秦此处吾告汝。
怀玉山歌二首其一
作者：李梦阳
朝代：明
体裁：古风

怀玉之山玉为峰，四面尽削金芙蓉。东风破碎瀑布落，有潭十八龙为宅。山头草堂开者谁，斩木通道余心悲。白猿啸雨岩竹裂，石路上天风树吹。我闻龙乃变化物，群然卧此龙何为。胡不滂沱惠下土，一洗四海无旌旗。
思归引
作者：李梦阳
朝代：明

疾风吹寒破南极，冻雨濈濈山树黑。天昏岁暮百忧并，中夜悲歌泪沾臆。起视众星白烂烂，我今胡为在长安。思归路阻多苦寒，嗷嗷何处失群雁，翅湿高飞嗟汝难。
怨歌行
作者：李梦阳
朝代：明

怨违情有悲，欢聚理无欺。欢怨非中则，感离难重持。才见春华交，倏巳晨露滋。秋风吹罗袂，团扇不复施。团扇与罗袂，用舍各有时。炎寒启迭运，超旷多远期。勿徒叹捐弃，恩爱倘中移。
怨歌行
作者：李梦阳
朝代：明

汉主十离宫，凉至花尽歇。面面窗玲珑，烟纱印秋月。天公顾我笑，手弄双玉玦。但笑不肯留，去若流云没。忧来抱团扇，扬颦望丹阙。
恩乐堂
作者：李梦阳
朝代：明

肯堂钦古训，修祠报前功。酌洞歌行潦，采蘩遵召风。
恭陪郊祀纪成
作者：李梦阳
朝代：明

御气三更合，君王在閟宫。燎烟凝碧落，墀月起微风。上帝居歆夕，文王陟降中。诸坛严从幕，元祀报成功。侑食圭璋洁，登歌玉磬同。神旋仍醉饱，万舞向春空。
悯灾歌
作者：李梦阳
朝代：明
体裁：四言诗

火之发兮，城南暮。飞城入兮，势冲砻急。风逆不反，我心怛兮怫兮。汨兮安得术，噀尔灭兮。（一章）省之火，自门徂堂，烧两廊兮。彼何栖者，裂栋爆瓦。天为赭兮，烟喷喷海涌照四野兮。嗟何鸟声，怪而赤焰，翔而不下兮。（二章）
想像歌
作者：李梦阳
朝代：明

雾邪烟邪行，草莽者兄邪。
想像歌
作者：李梦阳
朝代：明
体裁：古风

雾邪烟邪，行草莽者，兄邪。
憩长葛端壁寺遇遇使人王卿赍监察毛君诗劄到困顿中口占驰寄亦咎游山之约
作者：李梦阳
朝代：明

远为长葛憩，忽接许昌吟。不睹暮云句，那知春别心。早花连颍岸，晚日下嵩岑。咫尺盟难践，何须问古今。
戊子元夕示甥嘉
作者：李梦阳
朝代：明

皎月临元夜，和风入始春。过冬犹望雪，思世转愁人。歌管喧鸣鼓，游车匝暗尘。黑头宜努力，吾鬓巳如银。
戊寅元夕
作者：李梦阳
朝代：明

春色闰冬后，元宵惊蛰边。软尘欺月散，繁火夺星悬。车马中原地，笙歌全盛年。无劳验花烬，难测是皇天。
戊寅元日
作者：李梦阳
朝代：明

闰腊逢元晷自长，乍晴暄日趱年芳。当阶雪浥桃枝透，隔户风传竹气香。笼内乾坤吾独放，镜中勋业鬓先苍。北游春色随龙辇，生意何由即万方。
戊寅早春上方寺
作者：李梦阳
朝代：明

地阔城空春自幽，青松黑塔云常浮。入门铃磬忽一发，暇日台池聊共游。连钱汨来谁氏骑，白玉竞浴何年鸥。醉笔要知吾漫兴，明朝休用碧纱留。
戊寅早春方方寺
作者：李梦阳
朝代：明

逾年罔涉兹，过之门巷疑。匪畏霜露辰，肯与春事期。径兰芊故丛，苑松发新蕤。陟丘念废居，升危眺回漪。抱以幽旷豁，情缘悽怆移。惊风递虚塔，振振空廊悲。得遣复安较，劳生良尔嗤。
戊寅立春庭前桃树二首
作者：李梦阳
朝代：明

冬残月闰豫看春，暖气晴阳应节新。老大独怀炙背献，艰危窃虑转蓬身。下除饥鹊争嗛雪，出穴微蜂特傍人。独立桃丛忆桃日，武陵今有泛花津。春日题春试彩毫，高门传菜玉盘高。乍看旭日辉山槛，不分时风向砌桃。虎豹云移思雾雨，鱼龙冰动迟云涛。物情且共天流转，人世谁曾免二毛。
戊寅立春庭前桃树二首·其一
作者：李梦阳
朝代：明

冬残月闰豫看春，暖气晴阳应节新。老大独怀炙背献，艰危窃虑转蓬身。下除饥鹊争嗛雪，出穴微蜂特傍人。独立桃丛忆桃日，武陵今有泛花津。
戊寅立春庭前桃树二首·其二
作者：李梦阳
朝代：明

春日题春试彩毫，高门传菜玉盘高。乍看旭日辉山槛，不分时风向砌桃。虎豹云移思雾雨，鱼龙冰动迟云涛。物情且共天流转，人世谁曾免二毛。
戊辰生日
作者：李梦阳
朝代：明

生还淹迹倚荒庐，懒散经秋赋索居。双泪弟兄挥酒日，寸心关陇望乡馀。腊晴柳日辉辉动，春逼河冰滚滚虚。三十七年吾底事，弹歌不为食无鱼。
戏作放歌寄别吴子
作者：李梦阳
朝代：明

惟昔少年时，弹剑轻远游。出门览四海，狂顾无九州。献策天子赐颜色，锡宴出入黄金楼。扬鞭过市万马辟，半醉唾骂文成侯。结交尽是扶风豪，片言便脱千金裘。弯弓西射白龙堆，归来洗刀青海头。昆崙河碛不入眼，拂袂乃作东南游。江海汹涌浸日月，岛屿蹙沓混吴越。匡庐小琐拳可碎，鄱阳触怒踢欲裂。泽中龙怪能人言，喷涛吹浪昏涨天。大鹏举翼四海窄，笑尔弋人何慕焉。东吴子，君非淟涊闇穆取位之丈夫，余亦岂卑卑与世而浮沉。恂复共斗非庸劣，廉蔺终投万古钦。攀鳞扫氛代不乏，我岂复恋头上簪。鹿门黄犊稳足驾，商颜紫芝山固深，有飞倘附秋空音。
戏赠周纪善
作者：李梦阳
朝代：明

广文先生何为者，十欲出门九借马。只今徒步襄水滨，衰鬓漠漠常风尘。凤凰在笯鸡啄食，苜蓿阑干半青黑。君不见楚筵醴罢暮归来，甑尘妻子无颜色。
戏郑生求欧帖看
作者：李梦阳
朝代：明

徽州郑季子，动辄古人师。昨特冲秋雨，因来问墨碑。
扈从耕藉
作者：李梦阳
朝代：明

天行近野团龙盖，万姓环门识衮袍。竟畎难宽卿相力，藉耕无乃圣躬劳。侵坛碧草茸茸起，土殿红云冉冉高。巳忝赐筵思报述，即东潘赋愧词曹。
把酒
作者：李梦阳
朝代：明

把酒望天地，邈然无可亲。龙蛇洞庭浦，雪霰洛阳春。雾林坐鸣琴，烟径无归人。相思东山月，夜夜悬西秦。
折桂寺
作者：李梦阳
朝代：明

折桂何朝院，开基分翠峰。窗明五老雪，门掩半崖松。泉瀑飞人过，香台印虎踪。千岩谁得到，百里但闻钟。
报生孙
作者：李梦阳
朝代：明

强仕今为祖，家书昨举孙。行藏三代具，生养九朝恩。长但修蘋藻，愚从唤犬豚。见时应解笑，先梦绕夷门。
招隐山辞
作者：李梦阳
朝代：明

山之桂青青，秋风绿叶冬不零。王孙几时归，山空蕙草槯。山之草萋萋，春风花发桃源迷。子规啼竹阴，日暮愁人心。秋之夕萤飞，山风霜露沾人衣。洞门翳寒萝，柰兹华发何。
拟乌生八九子
作者：李梦阳
朝代：明

乌生八九子，八九子，馈饲两老鸟，乃在城墙高树头。两老乌，拮据为巢，心中实毒荼，昼夜馈饲八九子。八九子，长成各自飞，不来顾老鸟。巢风雨，巢漂摇，今年有巢处，来年哺子何处所。猛虎能食人，尚复有子之亲。蝼蚁极细小，虫奉事长上礼若君臣。何得朋友如路人。上车逢所知，下车称别离，泪下如雨眼迷离。来时不知南、不知北，我去何劳问东西。车轮班班转，老乌飞飞啄赤苋。
拟岘台
作者：李梦阳
朝代：明
体裁：古风

巍巍东隅城，俯瞰清江曲。依依城上台，轩槛斓以属。临川固名郡，才俊况相逐。深冬静晨阳，取暇肆筵瞩。乾河白浩浩，云深旷我目。惊风起孤雁，遥山响寒木。徙倚发迥照，沉吟叹先躅。故溆日奔改，危址几崩覆。但睹碑字灭，奚咎推谢速。高觞聊竟夕，朱弦为君续。
拟燕歌行二首
作者：李梦阳
朝代：明

花稀叶艳蘪芜芳，皇皇溥原修且将。阳浮野旷云飞扬，风沙眯目熯气黄。禽兽阻饥狐在梁，兴言送君还故乡。牵袂欲别立徬徨，延视极骋中自伤。缔交心违隔肝肠，尔去孰予共杯觞。兰桡桂枻文荔樯，逝哉汗漫凌洪洋。安能假翼东南翔，何人赠君紫玉珰。又何赠之云锦裳，永言嗣兹无我忘。银河耿耿秋夜长，牵牛织女限河梁。终日美杼不成章，延颈北望涕沾裳。自居别我之他方，锦衾灿兮独空床。北风发发天雨霜，鸿鹄垂趐不能翔。溪谷天寒林树苍，道路欲归多虎狼。人烟断绝乏资粮，为君忧愁断肝肠。思策良马逝居旁，中道失路河无杭。揽衣踟蹰夜未央，愿为浮云归故乡。
拟燕歌行二首·其一
作者：李梦阳
朝代：明

花稀叶艳蘪芜芳，皇皇溥原修且将。阳浮野旷云飞扬，风沙眯目熯气黄。禽兽阻饥狐在梁，兴言送君还故乡。牵袂欲别立徬徨，延视极骋中自伤。缔交心违隔肝肠，尔去孰予共杯觞。兰桡桂枻文荔樯，逝哉汗漫凌洪洋。安能假翼东南翔，何人赠君紫玉珰。又何赠之云锦裳，永言嗣兹无我忘。
拟燕歌行二首·其二
作者：李梦阳
朝代：明

银河耿耿秋夜长，牵牛织女限河梁。终日美杼不成章，延颈北望涕沾裳。自居别我之他方，锦衾灿兮独空床。北风发发天雨霜，鸿鹄垂趐不能翔。溪谷天寒林树苍，道路欲归多虎狼。人烟断绝乏资粮，为君忧愁断肝肠。思策良马逝居旁，中道失路河无杭。揽衣踟蹰夜未央，愿为浮云归故乡。
拨闷覃园
作者：李梦阳
朝代：明

秦客楚山北，秋园古堞西。野风吟万木，禾径卧孤麑。江汉归舟迥，关河落日低。可留吾便醉，为爱白铜鞮。
掌上舞
作者：李梦阳
朝代：明

晨游憩阳馆，夕宴戏风台。盈盈掌上舞，飞飞素雪回。
探春
作者：李梦阳
朝代：明

老去探春每怕迟，酒朋棋伴日相追。无心柳絮当人起，有意桃花背马随。台榭草蒿离乱后，往来弦管古今悲。幽崖尚虑残梅在，玉笛丁宁莫放吹。
改营外舅大夫园域
作者：李梦阳
朝代：明

贵贱无二死，贤愚同一丘。明公昔谢世，迹骇理夷犹。夷犹及兹年，墓木拱巳稠。志决物可赞，运旋情更酬。悽悽临圹穴，崩迫览阴幽。昔为美丈夫，今与腐者俦。枯骨蔓草缠，剑佩攒蚍蜉。痛沉秪愈迷，神期竟何游。名崇寿罔积，露陨蕙先秋。芳尘满华屋，故马咆行辀。改园仅逾阡，穿地即我谋。方期枌槚成，庶纡生者忧。为惟国士遇，因恸遂成讴。
放蛇引
作者：李梦阳
朝代：明

花蛇错落五色备，毁垣掘出蛇惊悸。昂头宛颈若有诉，盘旋瞥捩如奔避。深山大泽岂无窟，荒郊短草真何意。豺虎公然白昼行，花蛇何得更纵横。秪知毒口能戕物，未解皇天实好生。洪流自古容微细，吾叱园丁纵蛇逝。风驱雷霆急雨过，彩虹倒挂青天霁。
故人殷进士特使自寿张来兼致怀作仆离群远遁颇有游陟之志酬美订约遂有此寄
作者：李梦阳
朝代：明

我生寡谐俗，志与山林期。谬拟渭川载，岂羡荆山悲。弱龄不解事，走马长安郊。紫绶虽挂身，丹丘阻逍遥。心随万里云，舒卷何萧萧。翩翩朱凤凰，飞集梧桐树。冠盖交路衢，青云有捷步。弹冠无钝硎，结交尽雄才。殷君起东鲁，我使关西来。揖鞭尘埃中，朗如玉山开。时从二三友，览古黄金台。四序更代易，人生岂常遇。相如归蜀都，贾谊长沙去。去去游梁园，耕钓孟诸薮。日月东西没，黄河落天走。云沙白皓皓，万里见海口。雄剑挂土壁，褐衣被两肘。朝从河上公，暮逐墟中叟。有时弄清漪，明月在我手。寿张三百里，北望一何迩。未移山阴掉，先枉石川鲤。剖鲤得素书，故人今何如。锦字偕华星，照耀蓬蒿庐。空谷激寒雷，冬庭转兰芳。晓起诵瑶音，夜梦君之旁。书中何所有，相期陟东岳。巉岩丈人峰，彷佛几前落。倏如佩苍龙，倒景骑玄鹤。愿从东道主，握手翔廖廓。
效五子之歌正德年作
作者：李梦阳
朝代：明
体裁：四言诗

大禹曰咨咨太康，女何乐于田，十旬弗返。百姓离逖，女厥绪用殄。洛汭汤汤，流于冀方。曷归曷归，我心忧伤。（一章）大禹曰咨咨太康，敬哉有土母，荼毒下民。母曰民小，母我崇尊。天自我民明威。（二章）大禹曰咨咨太康，天命难忱，慎德者昌。维帝克堪，奄有万方。乃罔攸序，上帝殛罚女。（三章）大禹曰姿咨太康，母游于盘，母荒于田。母小人是庸，嗜货靡不颠。母曰予一人，天下予何，天方降尔瘥。（四章）大禹曰咨咨太康，彼曰不臧，是谋是从。此曰既经，寔戾是戕。不念尔祖，独不念尔土。呜呼敬哉敬哉，天罔私骘女。（五章）
新买东庄宾友携酒往看十绝句
作者：李梦阳
朝代：明

芳园垂老惭为主，门巷开除即是家。不知樱树春能早，便把樱花作杏花。园芳细认纷无数，大半朱英间碧林。搴蕊美枝惟恨晚，对花谁记种花心。年来好事推刘四，酒兴花情老独浓。最喜能移山茉莉，所嗟犹欠木芙蓉。黄鹂故啭千头柳，白蝶能穿百结花。敢道墙榆浑不用，新巢树树可慈鸦。今春自买城东园，暇即郊行不惮烦。不应对客誇林竹，日日柴门有驻轩。买地兼园巳自饶，来游况是百花朝。细看却怪林间笋，迸槛穿篱只恁骄。静处亭亭竹万竿，美烟濡露不曾寒。多栽要识前人意，秀色凭渠雪后看。鲍子知我远载酒，郑生骑驴犹踏春。灞上孰如彭泽柳，竹林休认草玄人。边村黄子先曾约，百亩十年今卜邻。元是隐沦须共酒，非因花树始同春。为花底恁朝朝出，风日清和今古稀。传道郑生重载酒，寄言花蕊莫轻飞。
新买东庄宾友携酒往看十绝句·其一
作者：李梦阳
朝代：明

芳园垂老惭为主，门巷开除即是家。不知樱树春能早，便把樱花作杏花。
新买东庄宾友携酒往看十绝句·其七
作者：李梦阳
朝代：明

静处亭亭竹万竿，美烟濡露不曾寒。多栽要识前人意，秀色凭渠雪后看。
新买东庄宾友携酒往看十绝句·其三
作者：李梦阳
朝代：明

年来好事推刘四，酒兴花情老独浓。最喜能移山茉莉，所嗟犹欠木芙蓉。
新买东庄宾友携酒往看十绝句·其九
作者：李梦阳
朝代：明

边村黄子先曾约，百亩十年今卜邻。元是隐沦须共酒，非因花树始同春。
新买东庄宾友携酒往看十绝句·其二
作者：李梦阳
朝代：明

园芳细认纷无数，大半朱英间碧林。搴蕊美枝惟恨晚，对花谁记种花心。
新买东庄宾友携酒往看十绝句·其五
作者：李梦阳
朝代：明

今春自买城东园，暇即郊行不惮烦。不应对客誇林竹，日日柴门有驻轩。
新买东庄宾友携酒往看十绝句·其八
作者：李梦阳
朝代：明

鲍子知我远载酒，郑生骑驴犹踏春。灞上孰如彭泽柳，竹林休认草玄人。
新买东庄宾友携酒往看十绝句·其六
作者：李梦阳
朝代：明

买地兼园巳自饶，来游况是百花朝。细看却怪林间笋，迸槛穿篱只恁骄。
新买东庄宾友携酒往看十绝句·其十
作者：李梦阳
朝代：明

为花底恁朝朝出，风日清和今古稀。传道郑生重载酒，寄言花蕊莫轻飞。
新买东庄宾友携酒往看十绝句·其四
作者：李梦阳
朝代：明

黄鹂故啭千头柳，白蝶能穿百结花。敢道墙榆浑不用，新巢树树可慈鸦。
新喻遇薛子送赠二首
作者：李梦阳
朝代：明

故旧日益远，寸心奚所安。雨留杯酒暂，明发楚途漫。炎暑百蛮尽，风霜五月寒。知君近南斗，时倚镆铘看。解剑别此水，怜君向桂林。徒持一杯酒，其柰故人心。瘴疠秋行霁，沅湘马度深。衡阳虽更远，莫遣雁书沉。
新喻遇薛子送赠二首·其一
作者：李梦阳
朝代：明

故旧日益远，寸心奚所安。雨留杯酒暂，明发楚途漫。炎暑百蛮尽，风霜五月寒。知君近南斗，时倚镆铘看。
新喻遇薛子送赠二首·其二
作者：李梦阳
朝代：明

解剑别此水，怜君向桂林。徒持一杯酒，其柰故人心。瘴疠秋行霁，沅湘马度深。衡阳虽更远，莫遣雁书沉。
新年作次喻监察韵
作者：李梦阳
朝代：明

新年雨雪亦大恁，十日中无一日晴。岂应雷电除夜作，复尔天鼓东南鸣。诸军幸捣莲池穴，大将宜坚缅柳营。几欲临风抚长剑，白头还自笑书生。
新庄漫兴四首
作者：李梦阳
朝代：明

昨来杏花红，今来练花赤。一花复一花，坐见岁年易。出城每自醉，斜阳坐芳草。黄鹂枝上鸣，花落有风扫。径树团成盖，原草绿如剪。盈盈车马客，时来弄春盏。未有此庄时，对酒无处饮。今来庄上游，却恨酒杯紧。
新庄漫兴四首·其一
作者：李梦阳
朝代：明

昨来杏花红，今来练花赤。一花复一花，坐见岁年易。
新庄漫兴四首·其三
作者：李梦阳
朝代：明

径树团成盖，原草绿如剪。盈盈车马客，时来弄春盏。
新庄漫兴四首·其二
作者：李梦阳
朝代：明

出城每自醉，斜阳坐芳草。黄鹂枝上鸣，花落有风扫。
新庄漫兴四首·其四
作者：李梦阳
朝代：明

未有此庄时，对酒无处饮。今来庄上游，却恨酒杯紧。
新水至二首
作者：李梦阳
朝代：明

桃花照水杨柳长，河水新添一尺强。昨夜舳舻衔尾至，不是鱼航是酒航。时和驿边河水流，康王城近舍西头。青蘋两眼汀洲里，芳草连天无那愁。
新水至二首·其一
作者：李梦阳
朝代：明

桃花照水杨柳长，河水新添一尺强。昨夜舳舻衔尾至，不是鱼航是酒航。
新水至二首·其二
作者：李梦阳
朝代：明

时和驿边河水流，康王城近舍西头。青蘋两眼汀洲里，芳草连天无那愁。
新秋值雨十韵
作者：李梦阳
朝代：明

积雨尘营寡，端居羁思繁。火流惊暗换，鹤湿想孤鶱。郁暑终收虐，新凉巳破烦。觅诗谢眺阁，高枕右丞轩。檐溜冲花落，篱湍卷叶奔。随龙动玉阙，辨马失金门。胤案萤那聚，欧斋蛩巳喧。造朝疏雨具，邀友阻吟尊。塞国柳应尽，上林花几存。忽思禾在野，踯躅望朝暾。
新秋夜兴二首
作者：李梦阳
朝代：明

微风入枕簟，林卧仰看星。露气秋元白，天光霁益青。草虫攒暗壁，萤火闪疏棂。那解萧森节，都从一叶零。犹记初朝岁，宁知遽数秋。庭梧碧自落，畹蕙弱谁留。门闭人同夜，心西火共流。閒眠亦反侧，霜露隔松楸。
新秋夜兴二首·其一
作者：李梦阳
朝代：明

微风入枕簟，林卧仰看星。露气秋元白，天光霁益青。草虫攒暗壁，萤火闪疏棂。那解萧森节，都从一叶零。
新秋夜兴二首·其二
作者：李梦阳
朝代：明

犹记初朝岁，宁知遽数秋。庭梧碧自落，畹蕙弱谁留。门闭人同夜，心西火共流。閒眠亦反侧，霜露隔松楸。
新秋宣威后堂会张鲍二帅晚过东圃作
作者：李梦阳
朝代：明

戟府临秋气自威，林亭过雨日能辉。但邀文士挥彤管，不愿将军试铁衣。云湿白花篱槿重，风摇朱果石榴稀。弯弓欲看双禽堕，海阔天晴雁不飞。
新秋见月
作者：李梦阳
朝代：明

忆在黄河草堂静，坐临秋月孤娟娟。水门萧条向芦苇，石濑逶迤回舸船。频干禄食去多阻，远望江湖情可怜。传语鱼龙莫浪喜，抱珠今夜且须眠。
新立金川书院祠练公父子文碑幸成
作者：李梦阳
朝代：明

力修书院缘栖主，碑石新成颇慰心。薄劣实惭文太减，特书应不待如今。
旅夜
作者：李梦阳
朝代：明

百卉巳萧索，哀蛩胡未休。寒天清渭树，落月故乡楼。古人犹涕泪，吾意岂公侯。雍雍南去雁，漂泊向何州。
旅泊雨夕闻雁
作者：李梦阳
朝代：明

季秋鄱岸阴阴雨，残苇折荷翻白涛。此夜孤舟闻雁语，隔云何处认风毛。随阳影惯湖波险，避弋心惊塞角高。南去北来同一旅，世情人事莫萧骚。
无事
作者：李梦阳
朝代：明

无事日长春但眠，水昏野暗风常颠。繁葩乱蕊眼欲尽，乳燕啼莺心自怜。匣中幸犹有双剑，杖头柰可无百钱。人生几何忽巳老，激昂泪下如流泉。
无题戏效李义山体
作者：李梦阳
朝代：明

曾倚清酣奏綵毫，象床冰簟王楼高。徐娘老去风情在，班女愁来赋兴豪。秦柳日斜伤渭曲，楚兰春暮怨湘皋。仙根寂寞昆崙远，浪说人间有碧桃。
日照
作者：李梦阳
朝代：明

日照江烟翠欲重，梦回沙观始鸣钟。浪于洪郡思洪子，岂合松门有赤松。万事寸心徒计较，两间衰鬓且从容。静来陡觉忘言好，把酒看花意每浓。
早春南郊
作者：李梦阳
朝代：明

正月郊南路，独行吟早春。冰霜犹在眼，柳色暗随人。直道元通蔡，层山故蔽秦。浪游今短发，凝望欲沾巾。
早春宴黄宅
作者：李梦阳
朝代：明

岐路风花里，乾坤醉眼中。事随年共异，春与昔还同。相聚今何夕，相看各巳翁。夜和杯更暖，休负烛花红。
早春怀上方寺
作者：李梦阳
朝代：明

此寺城中僻，边城野四围。青天直塔上，落日称僧归。殿古松风入，台春草雪微。觅碑吾不懒，所虑鸟惊飞。
早春繁台
作者：李梦阳
朝代：明
体裁：五言律诗

泯泯春犹早，行行赏不违。柳黄沙际见，草色雪中归。积水生云气，孤城下夕晖。谁禁台寺望，北雁又将飞。
早春豫斋先生招饮寿乐亭即席八韵
作者：李梦阳
朝代：明

每当和煦日，径造赏春台。为与岁华约，非因歌舞来。乾坤从白发，节序且红梅。转径寻花发，凭轩数雁回。日斜云故拥，地煖气仍催。彭泽羲皇意，河间礼乐才。激昂还玉笛，烂熳有金杯。坐待中天月，长风雾巳开。
早春赴鲍相之饮
作者：李梦阳
朝代：明

怜汝一尊酒，要予千古台。年从碧草换，暖向玉杯来。海日连波动，江鸿带雪回。众宾无遽起，吾醉欲徘徊。
早春郊园赠别
作者：李梦阳
朝代：明

野阴苍苍春不分，春堂黯黯惜离群。柳条欲折不应手，林花即开谁寄君。雁飞帆樯畏触雪，日蒸山泽恣成云。杳然携别东园晚，绮席玉杯相对曛。
早春酬内弟玑
作者：李梦阳
朝代：明

骑马冲泥到竹扉，孤城雪日美晖晖。将飞鸿雁春相聚，得食鱼虾暖自肥。贾谊上书番远谪，桓荣稽古巳多违。亦知匡济诸君事，勿羡东皋早拂衣。
早春酬张客见赠
作者：李梦阳
朝代：明

周王祈雪罢灯游，楚客思乡迥独愁。不雨风云常袅袅，入春江汉转悠悠。秾花锦石添霜鬓，横笛短箫悲綵舟。岐路断肠俱不减，予今搔首为西州。
早秋监察许君见过
作者：李梦阳
朝代：明

五柳骢偏系，三山雨乍过。夏蝉犹咽竹，夕露欲倾荷。眷此青云客，怀余白石歌。相看恨易晚，灯火发烟萝。
早起
作者：李梦阳
朝代：明

炳烛摇襄水，开门认楚山。风云惨淡曙，天地有无间。露益他乡白，秋随老鬓还。飞来何处鹘，逸翮绕江关。
早起庄上
作者：李梦阳
朝代：明

为农起常早，每与鸡鸣期。露重花偏得，林深鸟自迟。飞星当面过，落月向人随。玉佩金门外，遥怜待漏时。
旴江小至
作者：李梦阳
朝代：明

建昌冬至益王宫，剑佩趋朝礼半同。万里龙颜贪想像，十年霜鬓歘西东。腊偷江峤梅先泄，春逼关河雁已通。云物不遮乡国目，麻姑今拟暂停骢。
时事
作者：李梦阳
朝代：明

幸睹三春媚，番增两鬓华。贼来当白昼，风起但黄沙。碧飐依墙竹，红残拂槛花。寄言寇盗者，四海尚为家。
时命篇
作者：李梦阳
朝代：明

代马不恋越，荆禽岂巢燕。鸲鹆渡汶水，君子忧未然。柰何容游子，率尔辞故山。行兽顾丘林，出云有归还。交交声利途，轩车日骈阗。谁念牛下人，悲歌夜中叹。豪门有弃襦，我衣怕不完。张仪惧诸侯，泄柳乃闭关。贫贱岂尽愚，时命当自安。
时序篇
作者：李梦阳
朝代：明

邈矣时序迈，悠悠羁思悬。少岁觌飞龙，振步蹑云烟。杨芬凌紫霄，结驷览黄渊。王纲袛以穆，四海屡丰年。晨趋谒云陛，晚沐踏京尘。流觞拥华馆，藻翰飞阳春。逸者眷多暇，壮士耻无闻。徒阅芳华改，何有尺寸勋。日月不我待，倏忽星运移。抱疴届兹夕，怃然伤夙期。玄发难久恃，母令达者嗤。
时景
作者：李梦阳
朝代：明

梁苑桃花寒复开，塞门霜雪雁飞回。天涯涕泪秋偏堕，岁暮阴阳老更催。无病过年游五岳，不眠终夜望三台。归鸿渐木终非地，浊浪滔天首重回。
明山草亭
作者：李梦阳
朝代：明

旧业门前五柳，绿橘黄柑数亩。烟霞不负閒身，社稷空馀白首。看月天拄峰头，采药洞庭湖口。扁舟薄暮归来，疑是沧波钓叟。
明星篇
作者：李梦阳
朝代：明

明星出地一丈高，天门沉沉鱼钥动。沙堤露下玉珂寒，直庐鸡唱金莲重。千门万户晓钟发，明星渐高河渐没。灿烂疑侵翔凤栖，依稀故抱飞龙阙。凤楼龙阙带曾城，翠辇朱衣夜夜行。黄昏竞奏催花宴，天明犹听打毬声。兰烟桂火煇如日，明星迢迢照不入。百子池头青草生，长信宫中紫苔集。草色苔香秋复春，此日乘槎若问津。明星晓落宵还见，白发黄金愁杀人。
明远楼春望
作者：李梦阳
朝代：明

贡院初开阁，春阴独倚栏。柳边千舰聚，花里万家残。风雨江声壮，兵戈地色寒。断肠沙雁北，群起向长安。
春初大道观访苏生
作者：李梦阳
朝代：明

草生坛雪尽，宛宛孤云辉。怪尔黄庭罢，双鹅不换归。窗镫留夕照，栏竹伴春晖。安得频过此，谈玄两不违。
春夜雪
作者：李梦阳
朝代：明

独客初春夜，孤城急雪时。战风才白地，欺月巳平池。数听鸿飞乱，虚愁花发迟。世无戴安道，谁见剡舟移。
春宴
作者：李梦阳
朝代：明

白首闻歌异，豪心遇酒多。酒当花潋滟，歌与燕婆娑。暝色侵台殿，春风换绮罗。未须愁薄暮，吾借鲁阳戈。
春归柬谢员外
作者：李梦阳
朝代：明

寂寂鸣禽变，阴阴弱絮飞。烟花从客久，风雨会春归。且尽退随饮，休伤节序违。无端临暮景，番忆谢玄晖。
春情
作者：李梦阳
朝代：明

俗萦一何绵，驾言春巳分。绿郊鲜行轮，朱树花将纷。鸣雁起前墟，浮阳蔼东濆。徙倚孤台侧，伫回送征云。
春日丘翁同游三山之陂返酌天王寺二首
作者：李梦阳
朝代：明

崔嵬艮岳他年笑，寂寞三山后代思。湖色春光净满眼，古城风暮几人悲。一树秾花白雪繁，纷纷落地竟何言。眼底风光不须恨，相期且醉给孤园。
春日丘翁同游三山之陂返酌天王寺二首·其一
作者：李梦阳
朝代：明

崔嵬艮岳他年笑，寂寞三山后代思。湖色春光净满眼，古城风暮几人悲。
春日丘翁同游三山之陂返酌天王寺二首·其二
作者：李梦阳
朝代：明

一树秾花白雪繁，纷纷落地竟何言。眼底风光不须恨，相期且醉给孤园。
春日东庄要杭子
作者：李梦阳
朝代：明

白首春风独种瓜，故人常恨隔天涯。今游莫惮骝行远，十里柴门有杏花。
春日佘庄感旧二首
作者：李梦阳
朝代：明

圃胜元因主，花繁更属睛。醉重今日酒，啼变隔年莺。遇树每共坐，寻香时自行。晚看风色异，天地一含情。名园多感激，继至转芳菲。节恨清明逼，人怜故旧稀。暖烟低野净，云日度花微。莫漫愁春赏，吾今巳拂衣。
春日佘庄感旧二首·其一
作者：李梦阳
朝代：明

圃胜元因主，花繁更属睛。醉重今日酒，啼变隔年莺。遇树每共坐，寻香时自行。晚看风色异，天地一含情。
春日佘庄感旧二首·其二
作者：李梦阳
朝代：明

名园多感激，继至转芳菲。节恨清明逼，人怜故旧稀。暖烟低野净，云日度花微。莫漫愁春赏，吾今巳拂衣。
春日台寺
作者：李梦阳
朝代：明

寺僻春还丽，人闲午任游。行随碧草远，话为老僧留。池竹晴常润，龛花晚更幽。塔端两巢鹤，怪尔亦优游。
春日大梁东郭
作者：李梦阳
朝代：明

桃柳晴沙晚，怅然悲远春。叶明深坐鸟，花剧转愁人。少小追欢地，乾坤放逐臣。巳看共如此，何惜醉游频。
春日宴山泉王子之第同左田二子二首
作者：李梦阳
朝代：明

入殿笙箫合，开筵锦绣围。苑枝春竞发，台日晚犹辉。语燕窥吟管，飞花坐舞衣。二豪同酩酊，与尔月中归。巳恨韶华剧，能孤烂熳游。莺啼檐树换，蝶戏槛花流。宾客朝开苑，笙歌晚入楼。但看今会者，孰与汉枚邹。
春日宴山泉王子之第同左田二子二首·其一
作者：李梦阳
朝代：明

入殿笙箫合，开筵锦绣围。苑枝春竞发，台日晚犹辉。语燕窥吟管，飞花坐舞衣。二豪同酩酊，与尔月中归。
春日宴山泉王子之第同左田二子二首·其二
作者：李梦阳
朝代：明

巳恨韶华剧，能孤烂熳游。莺啼檐树换，蝶戏槛花流。宾客朝开苑，笙歌晚入楼。但看今会者，孰与汉枚邹。
春日宴昆崙王子园池二首
作者：李梦阳
朝代：明

物与吾何异，春随地不同。游歌尽墨客，亭榭半花风。身世一杯外，山河双眼中。无言时未夏，巳报石榴红。老为春怜酒，閒将客问花。槛杨晴故雪，阶药晚能霞。地与歌莺转，人争舞燕斜。但来须共醉，莫使负韶华。
春日宴昆崙王子园池二首·其一
作者：李梦阳
朝代：明

物与吾何异，春随地不同。游歌尽墨客，亭榭半花风。身世一杯外，山河双眼中。无言时未夏，巳报石榴红。
春日宴昆崙王子园池二首·其二
作者：李梦阳
朝代：明

老为春怜酒，閒将客问花。槛杨晴故雪，阶药晚能霞。地与歌莺转，人争舞燕斜。但来须共醉，莫使负韶华。
春日宴豫斋王子之第二首
作者：李梦阳
朝代：明

紫宫华宴敞春风，密树初花日映红。向暮酒阑香不断，始知春在绮罗中。回廊曲榭称春游，绿酒红花白玉瓯。借取游丝系西日，晚风吾上海棠楼。
春日宴豫斋王子之第二首·其一
作者：李梦阳
朝代：明
体裁：七言绝句

紫宫华宴敞春风，密树初花日映红。向暮酒阑香不断，始知春在绮罗中。
春日宴豫斋王子之第二首·其二
作者：李梦阳
朝代：明

回廊曲榭称春游，绿酒红花白玉瓯。借取游丝系西日，晚风吾上海棠楼。
春日寄题崔学士后渠书屋七首
作者：李梦阳
朝代：明

草阁临何地，花天想后渠。傍墙应植柳，俯岸几跳鱼。好撰王褒颂，休亲郭橐书。改元新礼制，侧席待相如。石白云花瑩，湍青水叶香。野情鸥鸟足，纱帽世涂忘。问字船能过，听莺客不妨。无言浑是暇，当有草玄忙。鲍客春还邺，崔渠遂盛传。水溶漳岸日，草碧魏城天。径竹竿竿秀，汀花朵朵鲜。但无醒酒石，物物胜平泉。敞敞渠边屋，煇煇座右铭。竹琴晴愈静，萝烛夜还青。洹水明卿月，陈家聚德星。泥中虽近戏，仆隶解谈经。是否龟蒙鸭，将无逸少鹅。内官聊一戏，道士敢烦过。自坐莆矶饮，谁攀桂棹歌。绝弦知不易，白眼向山河。赋笔多崔瑗，朋车愧吕安。碧渠何日到，云树一春看。南果枇杷活，西郊苜蓿宽。觅君终系马，舣棹是何滩。且养岷山鸟，休焚学士鱼。穷通不在我，水竹漫成居。绿薜深藏屋，丹花浅映渠。几时朝圣主，人拟治安书。
春日寄题崔学士后渠书屋七首·其一
作者：李梦阳
朝代：明

草阁临何地，花天想后渠。傍墙应植柳，俯岸几跳鱼。好撰王褒颂，休亲郭橐书。改元新礼制，侧席待相如。
春日寄题崔学士后渠书屋七首·其七
作者：李梦阳
朝代：明

且养岷山鸟，休焚学士鱼。穷通不在我，水竹漫成居。绿薜深藏屋，丹花浅映渠。几时朝圣主，人拟治安书。
春日寄题崔学士后渠书屋七首·其三
作者：李梦阳
朝代：明

鲍客春还邺，崔渠遂盛传。水溶漳岸日，草碧魏城天。径竹竿竿秀，汀花朵朵鲜。但无醒酒石，物物胜平泉。
春日寄题崔学士后渠书屋七首·其二
作者：李梦阳
朝代：明

石白云花瑩，湍青水叶香。野情鸥鸟足，纱帽世涂忘。问字船能过，听莺客不妨。无言浑是暇，当有草玄忙。
春日寄题崔学士后渠书屋七首·其二
作者：李梦阳
朝代：明
体裁：五言律诗

石白云花莹，湍青水叶香。野情鸥鸟足，纱帽世涂忘。问字船能过，听莺客不妨。无言浑是暇，当有草玄忙。
春日寄题崔学士后渠书屋七首·其五
作者：李梦阳
朝代：明

是否龟蒙鸭，将无逸少鹅。内官聊一戏，道士敢烦过。自坐莆矶饮，谁攀桂棹歌。绝弦知不易，白眼向山河。
春日寄题崔学士后渠书屋七首·其六
作者：李梦阳
朝代：明
体裁：诗

赋笔多崔瑗，朋车愧吕安。碧渠何日到，云树一春看。南果枇杷活，西郊苜蓿宽。觅君终系马，舣棹是何滩。
春日寄题崔学士后渠书屋七首·其四
作者：李梦阳
朝代：明

敞敞渠边屋，煇煇座右铭。竹琴晴愈静，萝烛夜还青。洹水明卿月，陈家聚德星。泥中虽近戏，仆隶解谈经。
春日柬王相国
作者：李梦阳
朝代：明

白露陨瑶草，佳人秋思悲。叶落今几时，忽复春风吹。荣芊冒残雪，故柯发新蕤。为问酒狂客，金尊开对谁。
春日洪法寺后冈
作者：李梦阳
朝代：明

暄阳入广墟，平阡暧烟芜。税鞅寻高禅，陟丘眺袖都。白日丽中衢，青霏蔼林岨。碧草一何萋，丛葩亦已敷。累累谁氏坟，崷崒三浮屠。凿石锢九泉，雄构耀城隅。舆台盗绮衣，苔藓封丹枢。矫首视天宇，剡剡浮云徂。崇名古所钦，多藏秪区区。
春日漫成
作者：李梦阳
朝代：明

豪真欺酒绿，老每厌花红。人事年年异，春风物物同。云霄犹旅雁，时序又新菘。潦倒元吾分，金尊莫放空。
春日谒三皇庙
作者：李梦阳
朝代：明

爰从开辟无三圣，蠢尔生民岂至今。寂寞庙宫谁下马，迟回天地独沾襟。萦阶药蔓还春色，摇日丛蓍已暮阴。怅望龙髯心更苦，白云偏系鼎湖心。
春日豫章杂诗十首
作者：李梦阳
朝代：明

东角楼东寒食日，吾家海棠双树花。忽忆花开吾在此，豫章寒食独思家。乱蕊浓花今有无，旧趋北阙忆西湖。垂杨画鹢金鞍戏，三月烟花满上都。每爱高楼畏独来，非关觔力怕徘徊。江头无限桃花树，恰到来时满眼开。江花照水两三枝，弄日吞烟是尔时。不应春风与作意，挂断低空百尺丝。东湖鸬鹚有几岁，踏浪争花何恁游。可怜汝辈异情性，拄杖独看春岸头。烂熳谁家临路枝，留连蜂蝶过相疑。行人莫羡渠能主，落水沾尘会有时。江南春事殊懊恼，五雨十风常不晴。今日大开聊一望，却憎花柳太分明。江北每嗔花不早，清明出郭始芳菲。可道江西浑不冷，清明桃杏亦初飞。树头春鸟苦喧聒，欲打还留催好春。院里八哥何事者，群翔缓步不知人。苦吟实是被花恼，今日携壶何处倾。凤凰洲前好杨柳，美日鸣舷遮莫行。
春日豫章杂诗十首·其一
作者：李梦阳
朝代：明

东角楼东寒食日，吾家海棠双树花。忽忆花开吾在此，豫章寒食独思家。
春日豫章杂诗十首·其七
作者：李梦阳
朝代：明

江南春事殊懊恼，五雨十风常不晴。今日大开聊一望，却憎花柳太分明。
春日豫章杂诗十首·其三
作者：李梦阳
朝代：明

每爱高楼畏独来，非关觔力怕徘徊。江头无限桃花树，恰到来时满眼开。
春日豫章杂诗十首·其九
作者：李梦阳
朝代：明

树头春鸟苦喧聒，欲打还留催好春。院里八哥何事者，群翔缓步不知人。
春日豫章杂诗十首·其二
作者：李梦阳
朝代：明

乱蕊浓花今有无，旧趋北阙忆西湖。垂杨画鹢金鞍戏，三月烟花满上都。
春日豫章杂诗十首·其五
作者：李梦阳
朝代：明

东湖鸬鹚有几岁，踏浪争花何恁游。可怜汝辈异情性，拄杖独看春岸头。
春日豫章杂诗十首·其八
作者：李梦阳
朝代：明

江北每嗔花不早，清明出郭始芳菲。可道江西浑不冷，清明桃杏亦初飞。
春日豫章杂诗十首·其六
作者：李梦阳
朝代：明

烂熳谁家临路枝，留连蜂蝶过相疑。行人莫羡渠能主，落水沾尘会有时。
春日豫章杂诗十首·其十
作者：李梦阳
朝代：明

苦吟实是被花恼，今日携壶何处倾。凤凰洲前好杨柳，美日鸣舷遮莫行。
春日豫章杂诗十首·其四
作者：李梦阳
朝代：明

江花照水两三枝，弄日吞烟是尔时。不应春风与作意，挂断低空百尺丝。
春日过李氏因赠
作者：李梦阳
朝代：明

偶忆孩童日，能禁老大悲。向来门巷接，长是酒筵随。礼乐儒门旧，风花世路疑。不须辞夜饮，春月正逶迤。
春日过遂平将军第同李尹
作者：李梦阳
朝代：明

十年不到将军第，一日重来令尹偕。春色不改延客阁，芳树尽覆弹琴斋。寻香槛蝶娟娟逐，竞暖池鱼宛宛皆。晚步鹿葱惊欲放，续游无吝玉为牌。
春日过黄公新堂
作者：李梦阳
朝代：明

黄家新堂逼春起，紫燕寻巢时自来。久阴烟云眼底豁，乍晴河岳窗中开。物情野色且幽寂，日光人意能徘徊。持杯布席就芳草，醉深同卧林边苔。
春晴忆湖上
作者：李梦阳
朝代：明

湖上晴烟积雪春，柳条湖水接芳新。林莺恰恰稀逢侣，岸日晖晖低向人。汀芷渚兰暄自碧，浴凫飞鹭晚相亲。弄移白日思渔舸，啸倚青云愧此身。
春晴野寺和李大
作者：李梦阳
朝代：明

野阔爱春幽，新晴觅寺游。立僧当径望，融雪向门流。净色悲诸界，浮生哂一丘。怜君厌嚣俗，行处即沧洲。
春暮丁丑年作
作者：李梦阳
朝代：明

岁岁花时出醉归，伤心今日复芳菲。善开朱杏非双蒂，懒转黄鹂只自飞。海内诗朋官罢减，城中酒伴病来稀。庭枝烂熳催春暮，日午风香独倚扉。
春暮过洪园二首
作者：李梦阳
朝代：明

峨冠白首恋金鱼，甲冑红颜水竹居。墙上久悬平虏剑，床头新置种桃书。出林春笋故当门，榆筴杨花乱扑樽。客到剪蔬聊作馔，近城栽柳自成村。
春暮过洪园二首·其一
作者：李梦阳
朝代：明

峨冠白首恋金鱼，甲冑红颜水竹居。墙上久悬平虏剑，床头新置种桃书。
春暮过洪园二首·其二
作者：李梦阳
朝代：明

出林春笋故当门，榆筴杨花乱扑樽。客到剪蔬聊作馔，近城栽柳自成村。
春曲
作者：李梦阳
朝代：明

萋萋百尺台，南临大道开。月明珠箔捲，尘暗宝车来。豪雄五都侠，意气万人摧。带醉穿林径，垂鞭拂阁梅。
春曲二首
作者：李梦阳
朝代：明

春风度山阁，凭轩望江路。帘动时有香，不见花开处。翩翩谁家燕，衔泥向何所。避人花丛里，忽复梁间语。
春曲二首·其二
作者：李梦阳
朝代：明

翩翩谁家燕，衔泥向何所。避人花丛里，忽复梁间语。
春曲五首
作者：李梦阳
朝代：明

维南有曾城，下瞰梁王台。痽构翳云日，歌钟暮徘徊。芳草遍旧畿，山川邈悠哉。春城花烟满，杳霭生夕阴。白马系芳树，绣袪弹鸣琴。樗蒲少年子，一掷千黄金。绮阁俯通阛，后有百尺楼。并坐紫罗茵，双引青玉瓯。扬花起薄暮，糁糁萦芳洲。菁菁艳阳月，郁郁美人思。游丝罥白日，炯若春风姿。零落垂手舞，空传白纻词。借问美人居，云住城东隅。背有桃李馆，前临车马衢。十三妙歌舞，十五冠名姝。
春曲五首·其一
作者：李梦阳
朝代：明

维南有曾城，下瞰梁王台。痽构翳云日，歌钟暮徘徊。芳草遍旧畿，山川邈悠哉。
春曲五首·其三
作者：李梦阳
朝代：明

绮阁俯通阛，后有百尺楼。并坐紫罗茵，双引青玉瓯。扬花起薄暮，糁糁萦芳洲。
春曲五首·其二
作者：李梦阳
朝代：明

春城花烟满，杳霭生夕阴。白马系芳树，绣袪弹鸣琴。樗蒲少年子，一掷千黄金。
春曲五首·其五
作者：李梦阳
朝代：明

借问美人居，云住城东隅。背有桃李馆，前临车马衢。十三妙歌舞，十五冠名姝。
春曲五首·其四
作者：李梦阳
朝代：明

菁菁艳阳月，郁郁美人思。游丝罥白日，炯若春风姿。零落垂手舞，空传白纻词。
春曲（二首）
作者：李梦阳
朝代：明
体裁：五言绝句

春风度山阁，凭轩望江路。帘动时有香，不见花开处。
春曲（二首）
作者：李梦阳
朝代：明

翩翩谁家燕？衔泥向何所？避人花丛里，忽复梁间语。
春望柬何舍人
作者：李梦阳
朝代：明

城南春望春可怜，小苑高楼生暖烟。几家芳草断肠处，无数落花吹笛边。川原萋萋入暮雨，车马骎骎矜少年。欲向仙郎誇白雪，阳春久巳绝人传。
春游曲二首
作者：李梦阳
朝代：明

骝马银鞍金市头，都门掣电落花流。扬鞭笑指胡姬肆，转拂垂杨向玉楼。大道红楼珠箔垂，风起杨花欲暮时。胡姬半醉半遮面，恼杀幽州游冶儿。
春游曲二首·其一
作者：李梦阳
朝代：明

骝马银鞍金市头，都门掣电落花流。扬鞭笑指胡姬肆，转拂垂杨向玉楼。
春游曲二首·其二
作者：李梦阳
朝代：明

大道红楼珠箔垂，风起杨花欲暮时。胡姬半醉半遮面，恼杀幽州游冶儿。
春游篇
作者：李梦阳
朝代：明

古台悲帝子，歌吹馀春愁。草绿夷梁野，云浮河海流。击壶咏四泽，鼓钟眺三洲。扳条已无那，驾言谁倦游。
春游篇二首
作者：李梦阳
朝代：明

东气散广陌，北杓栒青陬。美人惜春阳，鸣鏕事遨游。遨游览万物，纡迟驻道周。京邑蔼九衢，合沓喧轮驺。黄鸟集于林，碧草生御沟。御沟多垂杨，芳树夹朱楼。卑崇冒休泽，郁哉帝王州。朝游东市陌，暮出北城衢。夕林何嵚岑，华月耀西隅。宵征溯皇垣，回策遵玄湖。春冰日以薄，凫雁聚喧呼。逶迤浦溆贯，金刹据中区。前有三石梁，宛若垂虹纡。却顾云中观，翳翳蔽松榆。
春游篇二首·其一
作者：李梦阳
朝代：明

东气散广陌，北杓栒青陬。美人惜春阳，鸣鏕事遨游。遨游览万物，纡迟驻道周。京邑蔼九衢，合沓喧轮驺。黄鸟集于林，碧草生御沟。御沟多垂杨，芳树夹朱楼。卑崇冒休泽，郁哉帝王州。
春游篇二首·其二
作者：李梦阳
朝代：明

朝游东市陌，暮出北城衢。夕林何嵚岑，华月耀西隅。宵征溯皇垣，回策遵玄湖。春冰日以薄，凫雁聚喧呼。逶迤浦溆贯，金刹据中区。前有三石梁，宛若垂虹纡。却顾云中观，翳翳蔽松榆。
春雪时帝在宣府
作者：李梦阳
朝代：明

鸦鸣晓雨至，零乱忽成花。著地融难白，随风弱易斜。色应疑燕雀，寒恐滞龙蛇。塞路今休拥，春风返翠华。
是夜雨
作者：李梦阳
朝代：明

北风吹山云，不见山上月。苏门一夜雨，千峰尽成雪。
晋州留别州守及束鹿令用李白崔秋浦韵
作者：李梦阳
朝代：明

荒原送行客，白杨起西风。双凫下云汉，五马系秋桐。连城滹水上，驰誉燕代中。登高望云海，离思浩无穷。
晓
作者：李梦阳
朝代：明

北斗脚下地，东星明渐高。霜初被山岳，霞巳闪波涛。塞雁能群过，邻鸡只乱号。不眠聊自待，红日上林皋。
晓至邬子驿
作者：李梦阳
朝代：明

湖夜乘风过，天明见驿楼。数家依独树，落日隐春洲。日抱越峰上，江奔吴徼流。姚源东水外，兵甲气还浮。
晓莺
作者：李梦阳
朝代：明
体裁：五言绝句

睍皖梦中迷，流莺碧树西。起来红日照，已度别枝啼。
晓行云梦泽
作者：李梦阳
朝代：明

晓行云梦泽，云起失湖村。历历横江雨，冥冥远岫昏。鼋鼍当马吼，鸥鹭背人翻。欲拟浮湘作，吾生异楚魂。
晓诣西坛候驾
作者：李梦阳
朝代：明

万宇沉沉晓漏催，九关鱼钥迟明开。阗阗鼓角空中起，片片炉烟雾里来。气结龙文随御帐，风传虎旅发仙台。叨从百辟观周典，不向秋风数汉才。
晚出大堤侄叶来迓
作者：李梦阳
朝代：明

袅袅绿杨西，双翻碧玉蹄。何由识小阮，为听紫骝嘶。
晚出禁闼二首
作者：李梦阳
朝代：明

杨柳南城道，芙蓉小苑通。内使来调马，君王敕射熊。夹城云气夕，露掌隐金盘。杨花白云乱，风起满长安。
晚出禁闼二首·其一
作者：李梦阳
朝代：明
体裁：五言绝句

杨柳南城道，芙蓉小苑通。内使来调马，君王敕射熊。
晚出禁闼二首·其二
作者：李梦阳
朝代：明

夹城云气夕，露掌隐金盘。杨花白云乱，风起满长安。
晚晴步园
作者：李梦阳
朝代：明

览霁群芳媚小园，步林斜日净幽轩。归云过雨时闻湿，并叶牵风对直翻。幸有桑麻供暮景，若闻豺虎遍中原。天开霞石荧荧晚，瓦雀林鸦各自喧。
晚晴郊望
作者：李梦阳
朝代：明

早时鸣雨晚细微，忽有返照来荆扉。山禽水禽交止语，桃花梨花相逐飞。村村柳条弱欲断，家家麦苗青不稀。睡起登楼时极目，出云归岫愿何违。
晚烧吟
作者：李梦阳
朝代：明

早烧不出门，晚烧行千里。达人贵知时，天道有终始。
晚秋明远宴集
作者：李梦阳
朝代：明

斜日层城合暮烟，新晴高阁敞秋筵。衣冠四海追游地，霜露中原感慨年。去鸟来鸿凭槛外，飞云落木把杯前。回身忽在星辰上，醉眼直疑到九天。
晚秋王喻二监察见过二首
作者：李梦阳
朝代：明

自种吾堂菊，无人共把卮。昨来三径雨，忽与两骢期。槛霁花逾爽，林寒酒故随。坐忘俱酩酊，莫遣白衣知。霜日来骢并，晴杯汎菊频。古今元逆旅，天地几閒身。雁阵寒从急，篱香晚自新。豪吟不知夜，圆月在高旻。
晚秋王喻二监察见过二首·其一
作者：李梦阳
朝代：明

自种吾堂菊，无人共把卮。昨来三径雨，忽与两骢期。槛霁花逾爽，林寒酒故随。坐忘俱酩酊，莫遣白衣知。
晚秋王喻二监察见过二首·其二
作者：李梦阳
朝代：明

霜日来骢并，晴杯汎菊频。古今元逆旅，天地几閒身。雁阵寒从急，篱香晚自新。豪吟不知夜，圆月在高旻。
晚过孟氏雷雨遽至会王子亦来二首
作者：李梦阳
朝代：明

王褒真畏友，孟浩复多才。下马云徐暮，开尊雨骤来。疾雷当户落，惊电触檐回。坐待明星出，无疑晓漏催。霁月出还没，骄雷东复西。千门萤火动，六月候虫啼。共是天涯客，能忘雨后题。吾诗催仗汝，好放片云低。
晚过孟氏雷雨遽至会王子亦来二首·其一
作者：李梦阳
朝代：明

王褒真畏友，孟浩复多才。下马云徐暮，开尊雨骤来。疾雷当户落，惊电触檐回。坐待明星出，无疑晓漏催。
晚过孟氏雷雨遽至会王子亦来二首·其二
作者：李梦阳
朝代：明

霁月出还没，骄雷东复西。千门萤火动，六月候虫啼。共是天涯客，能忘雨后题。吾诗催仗汝，好放片云低。
晚过定上人
作者：李梦阳
朝代：明

中秋镜阁临，向晚过西林。月自湖间动，鹊翻袛树深。静宜钟磬发，寒更塔廊阴。万物辉今夕，悠悠尘外心。
晚过序上人
作者：李梦阳
朝代：明

塔日微微堕，禅居隐隐凉。轩开惟有竹，坐定始闻香。万古风尘地，三生水月乡。频来寻白社，不为礼空王。
晚过序公戏赠并喜徐编修缙迹访二首
作者：李梦阳
朝代：明

月满长安啼暮鸦，踏歌今夜醉谁家。青莲大士迎予笑，背指秋莺度落花。长安大道竹林西，李白寻僧花下迷。举杯恰对青天月，槛外惊传碧玉蹄。
晚过序公戏赠并喜徐编修缙迹访二首·其一
作者：李梦阳
朝代：明

月满长安啼暮鸦，踏歌今夜醉谁家。青莲大士迎予笑，背指秋莺度落花。
晚过序公戏赠并喜徐编修缙迹访二首·其二
作者：李梦阳
朝代：明

长安大道竹林西，李白寻僧花下迷。举杯恰对青天月，槛外惊传碧玉蹄。
晚过禹庙之台
作者：李梦阳
朝代：明

暮行群过禹王宫，瑟飒松林静入风。步竞石梯秋独健，眼收沙海月还空。声名北上青骢客，潦倒中原白发翁。杯酒重伤分手地，古今踪迹本飞鸿。
晴
作者：李梦阳
朝代：明

雨好晴亦好，洒然诗兴新。云分天欲断，日晃地如伸。湿入红渠重，乾回菉筱匀。趁时楼可上，万里不风尘。
暑夜
作者：李梦阳
朝代：明

微月通帘阁，疏星下槛塘。树阴交进湿，水气暗生凉。岁月一阴长，乾坤双鬓苍。北窗聊复尔，敢谓上羲皇。
暑日过雪台子园庄
作者：李梦阳
朝代：明

蝉声树色村村似，一坐君亭日每斜。静里柴门惟燕雀，老来樽酒是桑麻。年丰邻里家家麦，时至园林处处花。苦热只今忧赤土，几时龙起沛天涯。
暮春佘庄
作者：李梦阳
朝代：明

暇即来游困即眠，玉杯长醉彩云前。春风暮起杨花乱，疑是梁园雪里天。
暮春逢林子邂逅殊邦念旧写怀辄尽本韵
作者：李梦阳
朝代：明

赤骥奋途路，神龙厌池沼。不登泰山顶，岂见众山小。明公昔际遇，志与青云杳。烂承夕扉诏，番苦司隶扰。君乎实愤切，轩然争臣表。朝野凛生气，树鲜安巢鸟。名孤众毁集，窜薄忧心悄。一投海滨郡，遂守荒江眇。辽辽岭南国，借尔揭文旐。中天行日月，戛戛孤鹓矫。君虽关仕产，迹自闽中肇。叶从考亭入，统为横渠绍。伊余放旷人，渔潜侣荷蓧。亡羊以多岐，望洋徒浩溔。暌离历十暑，邂逅植春杪。日谈恨易夕，夜坐忽及晓。苑花虽寂寂，风絮尚袅袅。回首通州别，屈指日不少。今看两白发，谁忍置清醥。君行秉大轴，吾歌入幽渺。林岑有夙愉，烟萝阒袅袅。诚无王良顾，空山没騕袅。
曙
作者：李梦阳
朝代：明

城云白欲曙，沙月上犹残。独步怜红叶，空庭玉露团。
曲江亭阁
作者：李梦阳
朝代：明

缆舟金华潭，遂陟冈上阁。蹊径阻纡郁，岩水光参错。夏林一何清，馀雨浙未落。高览景自异，况值晚霁廓。夕日明锦湍，归云拥华薄。近山聿苍翠，远岭复岑崿。旷荡感遇寓，俛仰叹今昨。不见往者悲，秪觌来者乐。顾瞻大江流，愈恨代谢速。源涌竟谁禦，谦守谅能曲。所贵遗荣名，睹义愿有勖。
月下柬张含
作者：李梦阳
朝代：明

风餐凉雨过，露坐晚林幽。汝对梁园月，孰如金齿秋。常星皆北拱，滇海独西流。万里清光在，应怀今夜游。
月夜吟
作者：李梦阳
朝代：明

月出东方高，刺刺灯下语。漂摇林中箨，淅淅如寒雨。
月夜吟
作者：李梦阳
朝代：明

月出东方高，剌剌灯下语。漂摇林中箨，淅淅如寒雨。
月夜泛湖二首
作者：李梦阳
朝代：明

水天上下一色，棹鸣波月同翻。渔舟欸乃何处，旁山杳冥吐吞。月鹭惊飞不见，遥看片帆影来。双桨如飞荡去，一道流光镜开。
月夜泛湖二首·其一
作者：李梦阳
朝代：明

水天上下一色，棹鸣波月同翻。渔舟欸乃何处，旁山杳冥吐吞。
月夜泛湖二首·其二
作者：李梦阳
朝代：明

月鹭惊飞不见，遥看片帆影来。双桨如飞荡去，一道流光镜开。
月夜繁台会两监察二首
作者：李梦阳
朝代：明

蹃叶风交落，台骢晚并行。时寒物色换，意远世缘轻。异国同觞地，危楼片月情。暝烟凭槛里，汴水冻犹声。万里危楼夜，中天朗月时。快心真托酒，凝望转停卮。野色霜元迥，林光烛并移。依依檐畔鹊，先占独栖枝。
月夜繁台会两监察二首·其一
作者：李梦阳
朝代：明

蹃叶风交落，台骢晚并行。时寒物色换，意远世缘轻。异国同觞地，危楼片月情。暝烟凭槛里，汴水冻犹声。
月夜繁台会两监察二首·其二
作者：李梦阳
朝代：明

万里危楼夜，中天朗月时。快心真托酒，凝望转停卮。野色霜元迥，林光烛并移。依依檐畔鹊，先占独栖枝。
月夜过访王子
作者：李梦阳
朝代：明

率尔高阳饮博徒，酣歌击剑胆何粗。金门贵客如相许，径脱鹴裘付酒垆。
月夜饮别徐氏
作者：李梦阳
朝代：明

仲月玄鸟集，蚯蚓蟠于庐。朅从徐氏饮，置酒临中除。明月一何光，众星烂高虚。中有参与商，相望憯不舒。人生虽有欢，讵得常相于。夷犹广庭内，恻恻掺子袪。哲人重明德，迈士怀离居。离居谅复合，行矣慎所须。
月槐之下与程生谈亦念其夏游自去岁
作者：李梦阳
朝代：明

月出槐初定，风微影尚摇。念离仍是夏，拚坐忽分宵。星斗来天近，尘沙去路遥。别情兼望雨，白首夜频翘。旱时偏苦热，沙国每愁风。今夕客谈处，孤槐清月中。露凝天故白，榴近夜能红。明发冲南暑，逾江莫更东。
月槐之下与程生谈亦念其夏游自去岁·其一
作者：李梦阳
朝代：明
体裁：五言律诗

月出槐初定，风微影尚摇。念离仍是夏，拚坐忽分宵。星斗来天近，尘沙去路遥。别情兼望雨，白首夜频翘。
月槐之下与程生谈亦念其夏游自去岁·其二
作者：李梦阳
朝代：明

旱时偏苦热，沙国每愁风。今夕客谈处，孤槐清月中。露凝天故白，榴近夜能红。明发冲南暑，逾江莫更东。
月食
作者：李梦阳
朝代：明

有明终不减，暂掩亦何亏。万国喧呼地，三更鼓角悲。轮生桂与发，光复兔还随。显晦每如此，人生秪自疑。
有兔
作者：李梦阳
朝代：明
体裁：四言诗

有兔有兔，其来��。有罿��，虞人之缚。有兔绥绥，瞻子伤悲。岂女有母，我子无所。尔粟尔糜，尔有猫狸，云胡乐而。
有哀
作者：李梦阳
朝代：明

汉阴丈人甘灌园，海上渔翁非避喧。零乱春鸥横夕浦，萋迷烟草入秋原。秪将华发悲人世，不使黄金怨子孙。思向桂山歌偃蹇，月明天碧况闻猿。
有梦
作者：李梦阳
朝代：明

濡迹古梁郊，托兹洪河疆。流景逝不处，众草忽巳霜。玄云骇崇原，鸣风激空桑。侯予竟此夕，念独涕沾裳。人欲天必从，神交讵无方。解襟即幽寐，执袂奉颜光。道暌未终巳，舒体各异乡。鸣鸡在东壁，薄月鉴空床。精诚谅有合，暂违宁讵伤。
有鸟二首
作者：李梦阳
朝代：明

有鸟东方来，长鸣向西北。竦身欲缚鸟，自愿无羽翼。白日蔽高陆，玄阴视无极。风飙昼烈烈，积霰堕我侧。星纪虽云周，沴气尚难测。逝者一何速，来者惧不力。杕杜生道左，孤桐弃遐域。虽怀壮士情，讵捕阳和德。一为羁旅士，遂使年岁积。人情感新故，惨惨不得释。夜视天上星，翳翳云霰隔。阳道即光明，何由在德泽。离居多永忧，怅念在今夕。借问怅念谁，是我同袍客。岂谓凉暄殊，所叹阻疆埸。缄书寄游云，会托南征翮。
有鸟二首·其一
作者：李梦阳
朝代：明

有鸟东方来，长鸣向西北。竦身欲缚鸟，自愿无羽翼。白日蔽高陆，玄阴视无极。风飙昼烈烈，积霰堕我侧。星纪虽云周，沴气尚难测。逝者一何速，来者惧不力。杕杜生道左，孤桐弃遐域。虽怀壮士情，讵捕阳和德。
有鸟二首·其二
作者：李梦阳
朝代：明

一为羁旅士，遂使年岁积。人情感新故，惨惨不得释。夜视天上星，翳翳云霰隔。阳道即光明，何由在德泽。离居多永忧，怅念在今夕。借问怅念谁，是我同袍客。岂谓凉暄殊，所叹阻疆埸。缄书寄游云，会托南征翮。
有鸱六章
作者：李梦阳
朝代：明

有鸱有鸱，集于乔林。征夫遑遑，以北以南。居人之子，我是用覃。东人之子，衣服粲粲。西人之子，车马有烂。中人之子，噂噂衎衎。谁屋室潭，潭谁教猱。有冠谁遇，人艰难谁，寤寐永叹。尔视尔友，令色令仪。弗视尔友，靡臧靡嘉。尔视尔友，予德予哲。背姻背娅，罔不愆蔑。朔日日亏，十月其雷。山川震崩，星辰逆行。二三君子，匪疚匪疾。曰时则然，匪我敢逸。燕雀在堂，翩翩其羽。鱍鱍鲂鱮，在于河渚。弗念弗畜，孰获尔所。小子作诗，诲言式女。
有鸱六章
作者：李梦阳
朝代：明
体裁：四言诗

有鸱有鸱，集于乔林。征夫遑遑，以北以南。居人之子，我是用覃。（一章）东人之子，衣服粲粲。西人之子，车马有烂。中人之子，噂噂衎衎。（二章）谁屋室潭，潭谁教猱。有冠谁遇，人艰难谁，寤寐永叹。（三章）尔视尔友，令色令仪。弗视尔友，靡臧靡嘉。尔视尔友，予德予哲。背姻背娅，罔不愆蔑。（四章）朔日日亏，十月其雷。山川震崩，星辰逆行。二三君子，匪疚匪疾。曰时则然，匪我敢逸。（五章）燕雀在堂，翩翩其羽。鱍鱍鲂鱮，在于河渚。弗念弗畜，孰获尔所。小子作诗，诲言式女。（六章）
有鹤篇赠翟翁
作者：李梦阳
朝代：明

有鹤褊褼海上来，乘风爰止梁王台。洪河怒涛野萧瑟，含情顾影却飞回。十洲来往群仙戏，举身下上随云气。君不见夜来东海头，南极一星光照地。
朔日
作者：李梦阳
朝代：明

朔日悲风起，空除落叶平。犹闻砧杵急，巳复剪刀鸣。一夜传霜箭，黄云满塞城。
望上清山三首
作者：李梦阳
朝代：明

赤城龙虎紫云盘，白石楼台北斗坛。闻道仙床啼玉女，欲从何处问金丹。碧山新起赤霞宫，玉带真人晓御风。金检奏回天一笑，九霄来往鹤如虹。星妃云君云雾鬟，何事应游栖碧山。昨夜升天朝北斗，佩环清响落人间。
望上清山三首·其一
作者：李梦阳
朝代：明

赤城龙虎紫云盘，白石楼台北斗坛。闻道仙床啼玉女，欲从何处问金丹。
望上清山三首·其三
作者：李梦阳
朝代：明

星妃云君云雾鬟，何事应游栖碧山。昨夜升天朝北斗，佩环清响落人间。
望上清山三首·其二
作者：李梦阳
朝代：明

碧山新起赤霞宫，玉带真人晓御风。金检奏回天一笑，九霄来往鹤如虹。
望南城
作者：李梦阳
朝代：明

南内夕烟敛，玉楼春望空。禁籞年年锁，园禽巢殿中。
望少林次韵
作者：李梦阳
朝代：明

三十六峰云气通，何峰寺西何者东。林岩霜横远亦静，烟岚日破重还空。千山尽历暮转碧，一树不落秋能红。渐闻钟声出杳霭，得路谁怜马仆功。
望极二首
作者：李梦阳
朝代：明

望极云天黑，关门落叶深。古城饥雀啅，长路断蓬沉。嫠妇登楼思，孤臣去国心。此时看故垒，何处不沾襟。汉未忠良显，英名李杜齐。伏机翻自中，倒柄为谁携。碧海鲸鲵斗，苍林虎兕啼。南州徐孺子，何事独栖栖。
望极二首·其一
作者：李梦阳
朝代：明

望极云天黑，关门落叶深。古城饥雀啅，长路断蓬沉。嫠妇登楼思，孤臣去国心。此时看故垒，何处不沾襟。
望极二首·其二
作者：李梦阳
朝代：明

汉未忠良显，英名李杜齐。伏机翻自中，倒柄为谁携。碧海鲸鲵斗，苍林虎兕啼。南州徐孺子，何事独栖栖。
望泰陵
作者：李梦阳
朝代：明

昔临围西内，悲风入紫冥。今来松柏望，夕日泰陵青。殿起云烟入，龙游剑玺扃。万国今多难，孤臣涕倍零。
望浦烟
作者：李梦阳
朝代：明

客愁何处落，涤涤冬浦烟。日出浦烟歇，客愁还复然。
望湖亭
作者：李梦阳
朝代：明

来登望湖亭，始尽览历妙。布席倚岩嵌，波望领佳要。山花落天镜，钩帘巨鱼跳。岩潭递隐见，圆浪浴奔峭。屼嵂百万阁，日落展光耀。羁缚阻延放，临渊羡孤钓。霜寒椴菼白，沙晚鸹鸧叫。吾非阮生伦，于此亦长啸。
望野
作者：李梦阳
朝代：明

久静山容敛，秋凝野色凄。白云留绝巘，苍雾隔前溪。
望龟峰
作者：李梦阳
朝代：明

曾会汪家贤弟兄，三年独见忽心惊。顺风斜日飞帆度，三十六峰无限情。
望龟峰
作者：李梦阳
朝代：明

龟峰归遇雨，彻夜鸣不歇。起望昨游处，惟见满山雪。
朝吟行
作者：李梦阳
朝代：明

亭毒既周，明星有烂。羲和授鞭，九宇将旦。寐者嘅叹，寤者嘅叹。巉巉桧柏，覆我中庭。鸡鸣于颠，微霜夜零。阊阖未启，九闉尚扃。驰神紫极，振珩阙庭。
朝饮马送陈子出塞
作者：李梦阳
朝代：明

朝饮马，夕饮马。水咸草枯马不食，行人痛哭长城下。城边白骨借问谁，云是今年筑城者。但道辞家别六亲，宁知九死无还身。不惜身为城下土，所恨功成赏别人。去年贼掠开成县，黑山血迸单于箭。万里黄尘哭震天，城门昼闭无人战。今年下令修筑边，丁夫半死长城前。城南城北秋草白，愁云日暮鸣胡鞭。
朝饮马送陈子出塞
作者：李梦阳
朝代：明

朝饮马，夕饮马，水咸草枯马不食，行人痛哭长城下。城边白骨借问谁？云是今年筑城者。但道辞家别六亲，宁知九死无还身。不惜身为城下土，所恨功成赏别人。去年贼掠开山县，黑山血迸单于箭。万里黄尘哭震天，城门昼闭无人战。今年下令修筑边，丁夫半死长城前。城南城北秋草白，愁云日暮鸣胡鞭。
朱仙镇
作者：李梦阳
朝代：明

水庙飞沙白日阴，古台残树浊河深。金牌痛哭班师地，铁马驱驰报主心。入夜松杉双鹭宿，有时风雨一龙吟。经行墨客还词赋，南北凄凉自古今。
朱榴篇
作者：李梦阳
朝代：明

朱榴虽檀名，不与众草争。春阳炎天众草死，朱榴吐艳何扬扬。缛瓣攒葩不结实，可怜此物终抛掷。
朱迁镇庙二首
作者：李梦阳
朝代：明

水店回冈抱，春湍滚白沙。战场犹傍柳，遗庙只栖鸦。万古关河泪，孤村日暮笳。向来戎马志，辛苦为中华。宋墓莽岑寂，岳宫今在兹。风霜留桧柏，阴雨见旌旗。百战回戈地，中原左衽时。土人严伏腊，偏护向南枝。
朱迁镇庙二首·其一
作者：李梦阳
朝代：明
体裁：五言律诗

水店回冈抱，春湍滚白沙。战场犹傍柳，遗庙只栖鸦。万古关河泪，孤村日暮笳。向来戎马志，辛苦为中华。
朱迁镇庙二首·其二
作者：李梦阳
朝代：明
体裁：五言律诗

宋墓莽岑寂，岳宫今在兹。风霜留桧柏，阴雨见旌旗。百战回戈地，中原左衽时。土人严伏腊，偏护向南枝。
杂兴
作者：李梦阳
朝代：明

众木依繁塔，吾亭俯蔡河。侧思云骥渡，不忍黍离歌。窗里游天地，春前种薜萝。养生诚计拙，冥寂保天和。
杂咏
作者：李梦阳
朝代：明

春尽梁园花不稀，随风片片坐人衣。丁宁百舌浑休语，遮莫林莺且自飞。
杂诗三十二首
作者：李梦阳
朝代：明

英雄树大业，奋志常慨慷。捐身赴国仇，效命争战场。明甲耀皎日，挽弩千石强。矢石下如猬，杀声如沸汤。被刺目不逃，阽危气益昂。雄名辉册符，生死固其常。大司肃制度，鸿儒振英仪。生杀原异门，为猷视厥施。峨冠巍堂上，巧笑芙蓉姿。狐心生暗鬼，耳闻佯不知。膏梁媚妻妾，无赖充王师。白刃起如林，狗马用羁縻。荣达信有命，叹息将奚为。共工触山折，夸父去无还。娲氏怀忧伤，鍊石思造天。妖姬鼓哀瑟，嬉戏王台间。草昧怨无侯，哲者中自煎。小鸟填巨海，芦灰遏洪川。力诚有不及，心情良可怜。昔余曳鸣佩，谒帝扣天阊。圣人垂衮衣，赓歌庶事康。鼎成不我顾，奄忽驱龙翔。生死变化理，反覆开存亡。荣华有销落，连茹切微霜。晨朝在须臾，返车栖扶桑。命驾将何之，意欲快我心。蛮方乱如麻，匈奴寇榆林。挥剑誓俱亡，彼军忽如沉。岂为尺寸勋，国仇怒至今。昆崙贡织皮，鸱鸮怀好音。功高固不赏，谗妒来相寻。哀哉险侧子，倾词谁见钦。大道竟焉陈，末运忺相欺。谗疑进贝锦，交乱令心悲。鸱鸮翔茂林，乌鹊游下枝。人情有偏好，触意生乖离。长门绪清吟，鱼肉怨新诗。玉分石见仇，咄嗟当语谁。遨游写愤懑，驾言凌洪涛。洪涛匪我游，改马登山椒。朔风一来至，林谷何萧萧。鬼怪时以兴，云逝谁能招。禽鸟相聚鸣，原兽复晨号。置此勿徒苦，乘云可宏翱。有衍东园椒，结实何累累。条远敷不易，斧者见行摧。燕雀本小鸟，志欲翀天飞。哀哉不自谅，失路将安归。悲风厉岁晏，宵旦未云巳。寒冬雨雪至，江汉骄南纪。临堂翳孤松，杳杳叹成理。凉潦不溢泽，时雁鸣高起。一飞摩青天，倏忽乃万里。讯言蓬蒿士，沓沓竟何以。晨出进贤门，南向望东乡。清川激崇岑，弥野何茫茫。白骨皓四隅，群鸟噪枯桑。阖门已杀戮，鸱鸮复来翔。日昃时易冥，漏网顿天纲。思此愁我心，还车眺河梁。玄鹤靳高鸣，于世常激昂。一逝声影灭，谁哉见孤颃。登山望四海，日夕忽至沉。俯身眺城廓，痗然沾我襟。交路夹芳兰，逝驷何骎骎。朱树蔼閒榭，奇巧媚荒淫。北里进异舞，高唐呈妙音。纤罗振芬芳，朝云递嘉吟。不见秋至草，零落愁春心。兀然坐空堂，戚戚怕窃悲。旷世怀一鸣，燕雀翻见欺。恶名收范公，文致诋朱熹。身亲罔自明，万世余焉知。霜露陨华草，憔赣今其时。百年俟论定，恃此良可嗤。倚闾迟佳人，日莫期不来。拂衣舍之去，去上延秋台。旗旌蔽原坂，鼓角鸣且哀。黄鹄翔不下，腐鼠鸱见猜。壮士愤国难，抚剑但徘徊。白日倏西倾，怆惋肝肺摧。灼灼缀枝华，荣艳一何好。朝阳溢其葩，馀光照寒槁。冠盖沓衢路，致身竞先早。磬折名誉场，销铄成丑老。一夕不复晨，陨落随秋草。逍遥可竟世，繁华讵足保。阳回杳无朕，朔风振江郊。翩翩者何禽，衔枯创新巢。长短有成理，环也特其遭。穷者非尽愚，显岂皆贤豪。羲阳奄西驰，今夕明复朝。如何途路子，得意怕自骄。无荣亦无辱，倚伏还相随。韩侯叹良弓，宁复歆昔时。华春敷明阳，各艳容与姿。孤松秀严冬，历世谁可期。照耀东门瓜，前贵今岂知。较计毁誉间，无乃贤达卑。昔有玩世士，乃处匡山阿。其人久巳冥，春林发烟萝。故址栗里旁，见者不忍过。荷锄岂不苦，刈薪行且歌。诋毁日来加，醉酒良靡他。沉冥在一时，千载固难磨。小儿为督邮，磬析将如何。旨余游淦南，曾上升天台。兹也诚玄冥，万里悲风来。松柏槯路傍，玉梁安在哉。举手招王乔，三洲限蓬莱。黄鹤舞高岑，清云曳徘徊。叹息长久术，怆恻今人哀。玉梁不可游，回登怀玉颠。应龙喷白雾，接我升云烟。凭轩望四海，溷闷良可怜。可怜者谁子，白马来翩翩。明哲困槽糖，康子骛轻轩。嬿婉逞一顾，力违成过愆。倾城亦何益，伤哉诚嗟叹。黄涂亘东西，六龙驾天车。一驰濛泛间，百计无柰何。弯弓倚扶桑，抗手招阳戈。浮云徂我前，逝鸟鸣相过。凤凰愁丹山，溟海日夜波。行行欲安之，念此纷滂沱。今日苦炎热，风雩可徜徉。亭亭一孤松，乃在匡山阳。李公宅深冥，朱氏扬其芳。仰身攀林岩，俯之泪数行。势路纷狭斜，随利来相戕。命驾且复去，誓与朱凤翔。贵贱各有命，昧者苦保持。殷勤话言接，转面不可知。一言相千秋，冠盖嚇来驰。鴳雀鳱梧桐，翕习鸾凤饥。鸡鸣市朝动，董生方下帷。惙惙怀坦途，由之乃江河。波起旁所骇，舟中如室家。中林设暗罟，鸿鹄逝九阿。谗巧诚相戕，飞鸟日暮过。修短自然理，作色将谁何。匡山有老人，自称岩下公。绿发渥朱颜，皎若云间鸿。往来骑白鹿，姿美精肉充。招我将从之，心阻难遽通。流情复高翔，翩翩驾天风。夙昔思此人，寤言期与同。感此重枉顾，德音常在衷。驺虞不食草，志士宁苟安。矩步挥芬芳，凛义不可干。吐辞程大猷，妻子常饥寒。中心思美人，遥夜起长叹。延颈望西岐，欲鸣途路难。踯躅待天晨，宵夜徂漫漫。明月鉴房帷，涕泪交汍澜。临事戒愤切，愤切增烦心。君子被短褐，小人富黄金。璇机造变化，何浮不有沉。不见游波蛤，前是詹中禽。池鹍奋羽奋，倏忽四海阴。沐浴濛泛间，飘飖终邓林。少年抚长剑，放浪三河滨。累累道旁者，云是金邓坟。歘翕随龙飞，策符登茂勋。南阳多贵人，烜赫阗未轮。委身今黄土，千载不复晨。首阳有采薇，饿死谁为闻。遗义凛秋霜，见者常酸辛。自闻鶗鴂鸣，于心怀忧伤。阴气驯以厉，庭草陨繁霜。皋兰萎不荣，瑟风游素商。浮云昼易冥，白日时漏光。登山期所思，反见高鸟翔。蹀躞岂规步，讹言倘诪张。挥袂层霄间，抚剑增慨慷。昔余挟诗书，京里扬鸣珂。敷藻艺林间，结交聚边何。岂云倾人城，绝代耀姿华。分散倏老丑，孤游江湘阿。出攀芳桂林，倚岑挥浩歌。荆榛蔽丘原，浮云一何多。灵剑有合并，咏言伤嗟跎。莫笑一杯水，覆地东西流。人命苦飘光，起忽谁能留。藜藿足充饥，岩峦可遨游。衣文附灵牺，庄子诚见羞。黄雀乾下庖，白刃临九州。一为华屋吟，俄顷归山丘。脱身幸及今，世事如蜉蝣。毁誉不可校，校之心烦悲。荣名盖一世，千载谁见之。塞翁失其马，马归驹来随。生死尚无常，万事诚尘灰。舒啸饮醇酒，聊与玄化嬉。窭人困贫贱，忉切常自悲。达者竞先步，所苦名位卑。旦荣昏暮零，二者谁复知。二者不可知，懊恼将何为。不见旷世子，埋没随蒿藜。
杂诗三十二首·其一
作者：李梦阳
朝代：明

英雄树大业，奋志常慨慷。捐身赴国仇，效命争战场。明甲耀皎日，挽弩千石强。矢石下如猬，杀声如沸汤。被刺目不逃，阽危气益昂。雄名辉册符，生死固其常。
杂诗三十二首·其七
作者：李梦阳
朝代：明

遨游写愤懑，驾言凌洪涛。洪涛匪我游，改马登山椒。朔风一来至，林谷何萧萧。鬼怪时以兴，云逝谁能招。禽鸟相聚鸣，原兽复晨号。置此勿徒苦，乘云可宏翱。
杂诗三十二首·其三
作者：李梦阳
朝代：明

共工触山折，夸父去无还。娲氏怀忧伤，鍊石思造天。妖姬鼓哀瑟，嬉戏王台间。草昧怨无侯，哲者中自煎。小鸟填巨海，芦灰遏洪川。力诚有不及，心情良可怜。
杂诗三十二首·其三十
作者：李梦阳
朝代：明

莫笑一杯水，覆地东西流。人命苦飘光，起忽谁能留。藜藿足充饥，岩峦可遨游。衣文附灵牺，庄子诚见羞。黄雀乾下庖，白刃临九州。一为华屋吟，俄顷归山丘。脱身幸及今，世事如蜉蝣。
杂诗三十二首·其三十一
作者：李梦阳
朝代：明

毁誉不可校，校之心烦悲。荣名盖一世，千载谁见之。塞翁失其马，马归驹来随。生死尚无常，万事诚尘灰。舒啸饮醇酒，聊与玄化嬉。
杂诗三十二首·其三十二
作者：李梦阳
朝代：明

窭人困贫贱，忉切常自悲。达者竞先步，所苦名位卑。旦荣昏暮零，二者谁复知。二者不可知，懊恼将何为。不见旷世子，埋没随蒿藜。
杂诗三十二首·其九
作者：李梦阳
朝代：明

悲风厉岁晏，宵旦未云巳。寒冬雨雪至，江汉骄南纪。临堂翳孤松，杳杳叹成理。凉潦不溢泽，时雁鸣高起。一飞摩青天，倏忽乃万里。讯言蓬蒿士，沓沓竟何以。
杂诗三十二首·其二
作者：李梦阳
朝代：明

大司肃制度，鸿儒振英仪。生杀原异门，为猷视厥施。峨冠巍堂上，巧笑芙蓉姿。狐心生暗鬼，耳闻佯不知。膏梁媚妻妾，无赖充王师。白刃起如林，狗马用羁縻。荣达信有命，叹息将奚为。
杂诗三十二首·其二十
作者：李梦阳
朝代：明

黄涂亘东西，六龙驾天车。一驰濛泛间，百计无柰何。弯弓倚扶桑，抗手招阳戈。浮云徂我前，逝鸟鸣相过。凤凰愁丹山，溟海日夜波。行行欲安之，念此纷滂沱。
杂诗三十二首·其二十一
作者：李梦阳
朝代：明

今日苦炎热，风雩可徜徉。亭亭一孤松，乃在匡山阳。李公宅深冥，朱氏扬其芳。仰身攀林岩，俯之泪数行。势路纷狭斜，随利来相戕。命驾且复去，誓与朱凤翔。
杂诗三十二首·其二十七
作者：李梦阳
朝代：明

少年抚长剑，放浪三河滨。累累道旁者，云是金邓坟。歘翕随龙飞，策符登茂勋。南阳多贵人，烜赫阗未轮。委身今黄土，千载不复晨。首阳有采薇，饿死谁为闻。遗义凛秋霜，见者常酸辛。
杂诗三十二首·其二十三
作者：李梦阳
朝代：明

惙惙怀坦途，由之乃江河。波起旁所骇，舟中如室家。中林设暗罟，鸿鹄逝九阿。谗巧诚相戕，飞鸟日暮过。修短自然理，作色将谁何。
杂诗三十二首·其二十九
作者：李梦阳
朝代：明

昔余挟诗书，京里扬鸣珂。敷藻艺林间，结交聚边何。岂云倾人城，绝代耀姿华。分散倏老丑，孤游江湘阿。出攀芳桂林，倚岑挥浩歌。荆榛蔽丘原，浮云一何多。灵剑有合并，咏言伤嗟跎。
杂诗三十二首·其二十二
作者：李梦阳
朝代：明
体裁：古风

贵贱各有命，昧者苦保持。殷勤话言接，转面不可知。一言相千秋，冠盖吓来驰。鴳雀鳱梧桐，翕习鸾凤饥。鸡鸣市朝动，董生方下帷。
杂诗三十二首·其二十二
作者：李梦阳
朝代：明

贵贱各有命，昧者苦保持。殷勤话言接，转面不可知。一言相千秋，冠盖嚇来驰。鴳雀鳱梧桐，翕习鸾凤饥。鸡鸣市朝动，董生方下帷。
杂诗三十二首·其二十五
作者：李梦阳
朝代：明

驺虞不食草，志士宁苟安。矩步挥芬芳，凛义不可干。吐辞程大猷，妻子常饥寒。中心思美人，遥夜起长叹。延颈望西岐，欲鸣途路难。踯躅待天晨，宵夜徂漫漫。明月鉴房帷，涕泪交汍澜。
杂诗三十二首·其二十八
作者：李梦阳
朝代：明

自闻鶗鴂鸣，于心怀忧伤。阴气驯以厉，庭草陨繁霜。皋兰萎不荣，瑟风游素商。浮云昼易冥，白日时漏光。登山期所思，反见高鸟翔。蹀躞岂规步，讹言倘诪张。挥袂层霄间，抚剑增慨慷。
杂诗三十二首·其二十六
作者：李梦阳
朝代：明

临事戒愤切，愤切增烦心。君子被短褐，小人富黄金。璇机造变化，何浮不有沉。不见游波蛤，前是詹中禽。池鹍奋羽奋，倏忽四海阴。沐浴濛泛间，飘飖终邓林。
杂诗三十二首·其二十四
作者：李梦阳
朝代：明

匡山有老人，自称岩下公。绿发渥朱颜，皎若云间鸿。往来骑白鹿，姿美精肉充。招我将从之，心阻难遽通。流情复高翔，翩翩驾天风。夙昔思此人，寤言期与同。感此重枉顾，德音常在衷。
杂诗三十二首·其五
作者：李梦阳
朝代：明

命驾将何之，意欲快我心。蛮方乱如麻，匈奴寇榆林。挥剑誓俱亡，彼军忽如沉。岂为尺寸勋，国仇怒至今。昆崙贡织皮，鸱鸮怀好音。功高固不赏，谗妒来相寻。哀哉险侧子，倾词谁见钦。
杂诗三十二首·其八
作者：李梦阳
朝代：明

有衍东园椒，结实何累累。条远敷不易，斧者见行摧。燕雀本小鸟，志欲翀天飞。哀哉不自谅，失路将安归。
杂诗三十二首·其六
作者：李梦阳
朝代：明

大道竟焉陈，末运忺相欺。谗疑进贝锦，交乱令心悲。鸱鸮翔茂林，乌鹊游下枝。人情有偏好，触意生乖离。长门绪清吟，鱼肉怨新诗。玉分石见仇，咄嗟当语谁。
杂诗三十二首·其十
作者：李梦阳
朝代：明

晨出进贤门，南向望东乡。清川激崇岑，弥野何茫茫。白骨皓四隅，群鸟噪枯桑。阖门已杀戮，鸱鸮复来翔。日昃时易冥，漏网顿天纲。思此愁我心，还车眺河梁。玄鹤靳高鸣，于世常激昂。一逝声影灭，谁哉见孤颃。
杂诗三十二首·其十一
作者：李梦阳
朝代：明

登山望四海，日夕忽至沉。俯身眺城廓，痗然沾我襟。交路夹芳兰，逝驷何骎骎。朱树蔼閒榭，奇巧媚荒淫。北里进异舞，高唐呈妙音。纤罗振芬芳，朝云递嘉吟。不见秋至草，零落愁春心。
杂诗三十二首·其十七
作者：李梦阳
朝代：明

昔有玩世士，乃处匡山阿。其人久巳冥，春林发烟萝。故址栗里旁，见者不忍过。荷锄岂不苦，刈薪行且歌。诋毁日来加，醉酒良靡他。沉冥在一时，千载固难磨。小儿为督邮，磬析将如何。
杂诗三十二首·其十三
作者：李梦阳
朝代：明

倚闾迟佳人，日莫期不来。拂衣舍之去，去上延秋台。旗旌蔽原坂，鼓角鸣且哀。黄鹄翔不下，腐鼠鸱见猜。壮士愤国难，抚剑但徘徊。白日倏西倾，怆惋肝肺摧。
杂诗三十二首·其十九
作者：李梦阳
朝代：明

玉梁不可游，回登怀玉颠。应龙喷白雾，接我升云烟。凭轩望四海，溷闷良可怜。可怜者谁子，白马来翩翩。明哲困槽糖，康子骛轻轩。嬿婉逞一顾，力违成过愆。倾城亦何益，伤哉诚嗟叹。
杂诗三十二首·其十二
作者：李梦阳
朝代：明

兀然坐空堂，戚戚怕窃悲。旷世怀一鸣，燕雀翻见欺。恶名收范公，文致诋朱熹。身亲罔自明，万世余焉知。霜露陨华草，憔赣今其时。百年俟论定，恃此良可嗤。
杂诗三十二首·其十五
作者：李梦阳
朝代：明

阳回杳无朕，朔风振江郊。翩翩者何禽，衔枯创新巢。长短有成理，环也特其遭。穷者非尽愚，显岂皆贤豪。羲阳奄西驰，今夕明复朝。如何途路子，得意怕自骄。
杂诗三十二首·其十八
作者：李梦阳
朝代：明

旨余游淦南，曾上升天台。兹也诚玄冥，万里悲风来。松柏槯路傍，玉梁安在哉。举手招王乔，三洲限蓬莱。黄鹤舞高岑，清云曳徘徊。叹息长久术，怆恻今人哀。
杂诗三十二首·其十六
作者：李梦阳
朝代：明

无荣亦无辱，倚伏还相随。韩侯叹良弓，宁复歆昔时。华春敷明阳，各艳容与姿。孤松秀严冬，历世谁可期。照耀东门瓜，前贵今岂知。较计毁誉间，无乃贤达卑。
杂诗三十二首·其十四
作者：李梦阳
朝代：明

灼灼缀枝华，荣艳一何好。朝阳溢其葩，馀光照寒槁。冠盖沓衢路，致身竞先早。磬折名誉场，销铄成丑老。一夕不复晨，陨落随秋草。逍遥可竟世，繁华讵足保。
杂诗三十二首·其四
作者：李梦阳
朝代：明

昔余曳鸣佩，谒帝扣天阊。圣人垂衮衣，赓歌庶事康。鼎成不我顾，奄忽驱龙翔。生死变化理，反覆开存亡。荣华有销落，连茹切微霜。晨朝在须臾，返车栖扶桑。
杂诗三首
作者：李梦阳
朝代：明

宛宛春田鸠，飞鸣柔且闲。一朝化为鹰，肃肃厉羽翰。众禽不敢并，孤立秋云端。鸟既不自知，人胡究其然。绵绵谷中葛，引蔓在修楚。修楚代为薪，葛也安所附。岂无絺与绤，可以禦清暑。烈烈严冬时，忧君乏纩絮。汎汎河上舟，摇摇靡攸止。我欲维此舟，川广不可涘。振振凫与雁，栖食在波水。岂不良幽寞，夙心耽乐此。
杂诗三首·其一
作者：李梦阳
朝代：明

宛宛春田鸠，飞鸣柔且闲。一朝化为鹰，肃肃厉羽翰。众禽不敢并，孤立秋云端。鸟既不自知，人胡究其然。
杂诗三首·其三
作者：李梦阳
朝代：明

汎汎河上舟，摇摇靡攸止。我欲维此舟，川广不可涘。振振凫与雁，栖食在波水。岂不良幽寞，夙心耽乐此。
杂诗三首·其二
作者：李梦阳
朝代：明

绵绵谷中葛，引蔓在修楚。修楚代为薪，葛也安所附。岂无絺与绤，可以禦清暑。烈烈严冬时，忧君乏纩絮。
杂诗六首
作者：李梦阳
朝代：明

熚熚云中电，流光西北驰。仆夫夙严驾，吾欲远游之。出门履微霜，四顾何茫茫。豺狼当路逵，鸱鸮薄云翔。改辙理方舟，欲逝川无梁。俛仰岁将宴，怆恻涕沾裳。西国有佳人，独立青云端。容艳若桃李，左右佩芳兰。含思理玉琴，泠泠一何闲。更节有馀悲，曲终再三叹。棁榱蚀以倾，梁栋诚独难。流言播四国，周公有疑患。凉飙激颓景，奄忽不可攀。众羽日缤纭，朱鸟戢其翰。杀身苟无益，去去从所安。伤哉式微诗，千载起余叹。明月照我怀，耿耿殊未已。霜雪委如山，悲风中夜起。揽衣仰天叹，涕陨不可止。下生抱荆玉，捐躯卜终始。青蝇倏来集，白黑反在此。城阙屹九重，浮云日千里。我欲竟此曲，此曲悲且苦。凄霜变为雹，二气敛而藏。天道有代谢，人谋岂怕臧。北杓酌元化，亭亭自低昂。上帝栖紫宫，众纬错以行。谓山盖高，有梯可陟。谓渊盖深，有舟可涉。自非双黄鹄，天路安可蹑。茅以韧为席，柏以劲为薪。君子忧治世，愚者幸不辰。张罝以待兔，雉也菑其身。物理虽云殊，罹脱各有因。浮沙卷奔藿，朔吹扬惊尘。日暮临大道，怅望曷能陈。
杂诗六首·其一
作者：李梦阳
朝代：明

熚熚云中电，流光西北驰。仆夫夙严驾，吾欲远游之。出门履微霜，四顾何茫茫。豺狼当路逵，鸱鸮薄云翔。改辙理方舟，欲逝川无梁。俛仰岁将宴，怆恻涕沾裳。
杂诗六首·其三
作者：李梦阳
朝代：明

棁榱蚀以倾，梁栋诚独难。流言播四国，周公有疑患。凉飙激颓景，奄忽不可攀。众羽日缤纭，朱鸟戢其翰。杀身苟无益，去去从所安。伤哉式微诗，千载起余叹。
杂诗六首·其二
作者：李梦阳
朝代：明

西国有佳人，独立青云端。容艳若桃李，左右佩芳兰。含思理玉琴，泠泠一何闲。更节有馀悲，曲终再三叹。
杂诗六首·其五
作者：李梦阳
朝代：明

凄霜变为雹，二气敛而藏。天道有代谢，人谋岂怕臧。北杓酌元化，亭亭自低昂。上帝栖紫宫，众纬错以行。谓山盖高，有梯可陟。谓渊盖深，有舟可涉。自非双黄鹄，天路安可蹑。
杂诗六首·其六
作者：李梦阳
朝代：明

茅以韧为席，柏以劲为薪。君子忧治世，愚者幸不辰。张罝以待兔，雉也菑其身。物理虽云殊，罹脱各有因。浮沙卷奔藿，朔吹扬惊尘。日暮临大道，怅望曷能陈。
杂诗六首·其四
作者：李梦阳
朝代：明

明月照我怀，耿耿殊未已。霜雪委如山，悲风中夜起。揽衣仰天叹，涕陨不可止。下生抱荆玉，捐躯卜终始。青蝇倏来集，白黑反在此。城阙屹九重，浮云日千里。我欲竟此曲，此曲悲且苦。
杂诗（二首）
作者：李梦阳
朝代：明

昔余曳鸣佩，谒帝扣天阊。圣人垂衮衣，赓歌庶事康。鼎成不我顾，奄忽驱龙翔。生死变化理，反覆开存亡。荣华有销落，连茹切微霜。晨朝在须臾，返车栖扶桑。¤
李广
作者：李梦阳
朝代：明

李广昔未遇，射猎谁见称。君王犹未识，他人宁不轻。日从田间饮，夜止灞上亭。醉尉前呼呵，小吏亦见凌。一朝剖郡符，飞盖赴北平。凭轼览百邑，树羽宁千城。亭障不设燧，枥马跃顿缨。弯弓射虎归，淡淡黄云生。自从结发战，舍镝无虚鸣。威慑五单于，胡人寤寐惊。孰知身运乖，数奇竟无成。壮颜逐年衰，白发忽见婴。寄言雄图者，俟命莫吞声。
李沔阳饮后田郑二子复集于斯庄望见陂水骤落众颇讶之
作者：李梦阳
朝代：明

五马柴门夜巳回，二豪尊酒旦重开。林乾鸟雀群应喜，水落凫鹥半不来。疏懒合收任氏钓，啸歌直慕阮公台。亦知河朔非凡辈，逃暑无辞掌上杯。
李进士醉归图歌
作者：李梦阳
朝代：明

谁将一幅雪白绢，放笔横扫黄金殿。五云飞花白片片，李生胡此开生面。御河尘昏杨柳暮，彷佛初罢南宫宴。皇帝龙飞十二春，同时三百登要津。曹生李生余最亲，曹甥李也传经人。光耀虽云丈夫末，不闻致君须致身。自汝白手扣阊阖，想像紫陌行骐驎。曹留李归事亦变，李生意气图中见。醉归扶起杏林下，眼花熟人无识者。飞乌来窥进士巾，游丝故罥誇官马。即论此马亦有神，画出紫焰方瞳真。嚼勒齧膝如待人，长行大步不动尘。络头鞈？纯用银，细巧似织翻江鳞。汝昔出门驴无骑，曹生共被甘盐齑。比许欲入周召列，成就耻与萧朱齐。于乎男儿一旦荣幸果如此，生不报国老空悔。
李进士醉归图歌
作者：李梦阳
朝代：明
体裁：古风

谁将一幅雪白绢，放笔横扫黄金殿。五云飞花白片片，李生胡此开生面。御河尘昏杨柳暮，彷佛初罢南宫宴。皇帝龙飞十二春，同时三百登要津。曹生李生余最亲，曹甥李也传经人。光耀虽云丈夫末，不闻致君须致身。自汝白手扣阊阖，想像紫陌行骐驎。曹留李归事亦变，李生意气图中见。醉归扶起杏林下，眼花熟人无识者。飞乌来窥进士巾，游丝故罥誇官马。即论此马亦有神，画出紫焰方瞳真。嚼勒齧膝如待人，长行大步不动尘。络头鞈�纯用银，细巧似织翻江鳞。汝昔出门驴无骑，曹生共被甘盐齑。比许欲入周召列，成就耻与萧朱齐。于乎男儿一旦荣幸果如此，生不报国老空悔。
村夜三首
作者：李梦阳
朝代：明

万物既有息，我亦中林卧。云开迥水白，地闪飞星过。清林不知暑，一觉群鸡鸣。野圹气森飒，天空夜虚明。霞明鸟声起，行人语中路。微微林下风，泫泫花上露。
村夜三首·其一
作者：李梦阳
朝代：明

万物既有息，我亦中林卧。云开迥水白，地闪飞星过。
村夜三首·其三
作者：李梦阳
朝代：明

霞明鸟声起，行人语中路。微微林下风，泫泫花上露。
村夜三首·其二
作者：李梦阳
朝代：明

清林不知暑，一觉群鸡鸣。野圹气森飒，天空夜虚明。
杜峰歌
作者：李梦阳
朝代：明

杜山曾有凤来鸣，凤舞山青海月明。传道有人回峰去，九天风散玉箫声。
杨白花二首
作者：李梦阳
朝代：明

三月大路旁，绿杨美芳春。可怜雪白花，来往送行人。宁唱采菱曲，休歌杨白花。菱生犹有蒂，花去落谁家。
杨白花二首·其一
作者：李梦阳
朝代：明

三月大路旁，绿杨美芳春。可怜雪白花，来往送行人。
杨白花二首·其二
作者：李梦阳
朝代：明
体裁：乐府曲辞

宁唱采菱曲，休歌杨白花。菱生犹有蒂，花去落谁家。
杨花篇
作者：李梦阳
朝代：明

洛阳三月东风起，杨花飞入千门里。只见朝萦上苑烟，那知夕逐东流水。苑烟流水无休歇，暖日轻盈度仙阙。赵女瑶台贮綵霞，班娘团扇啼明月。綵霞明月几沉辉，陌上行人乱扑衣。征夫柳塞愁看雁，少妇香闺懒上机。柳塞香闺万馀里，草色连天度陇水。玉门关外雪犹飞，章台树里风先起。谁家浪子千金马，平明挟弹章台下。头上罗巾玳瑁簪，腰间宝铗珊瑚把。踏絮来寻卖酒家，特香坐调当垆者。当垆美女怨阳春，笑掇杨花衬绣裀。青楼薄暮难消遣，白雪漫天愁杀人。冥冥漠漠春无极，此时惟有杨花色。一朝风雨蘼芜烂，独掺垂条三叹息。
杪夏急雨江州
作者：李梦阳
朝代：明

急雨吞江倒石根，吐云匡岳近城门。惊雷不下双蛟斗，孤电能开九叠昏。白昼黄涛翻庾阁，苍崖翠木溜陶村。乘时诧有扶摇力，六月东南见化鲲。
杭刑部东卿谈其师鼒
作者：李梦阳
朝代：明

国难逢骄虏，时危惜俊才。盐车在泥淖，骐骥亦悲衰。片月清秋照，商风一夜来。思君不相见，惆怅对西台。
松泉子歌
作者：李梦阳
朝代：明

颠崖嵚岑撑一松，铁干屈曲如老龙。精灵岁久发光彩，寒蕤古翠芙蓉峰。石泉清冷日漱洗，汨滵瑟飒松风里。山人何年住其侧，手斸茯苓煮泉水。近来潇洒落风尘，卖药救世能通神。我劝山人且勿归，金鎞玉匕行阳春。
松鹤寿歌
作者：李梦阳
朝代：明

松袅石门千仞开，天风吹鹤下瑶台。传书为问西王母，别后蟠桃熟几回。
析薪二首
作者：李梦阳
朝代：明

析薪如之何，爰以析其理。结交如之何，相要在终始。女萝施松柏，女萝千尺长。结交不知心，结交安得常。列曜垂四隅，灿灿冒中土。箕星乃好风，毕宿复欣雨。汎观愚哲士，戚戚各有营。哲夫计千载，愚者终一生。
析薪二首·其一
作者：李梦阳
朝代：明

析薪如之何，爰以析其理。结交如之何，相要在终始。女萝施松柏，女萝千尺长。结交不知心，结交安得常。
析薪二首·其二
作者：李梦阳
朝代：明

列曜垂四隅，灿灿冒中土。箕星乃好风，毕宿复欣雨。汎观愚哲士，戚戚各有营。哲夫计千载，愚者终一生。
枕流桥
作者：李梦阳
朝代：明

峡急岂有心，临桥石相激。蓦惊桥上听，夕阳人独立。
林良画两角鹰歌
作者：李梦阳
朝代：明

百馀年来画禽鸟，后有吕纪前边昭。二子工似不工意，吮笔决眦分毫毛。林良写鸟秪用墨，开缣半扫风云黑。水禽陆禽各臻妙，挂出满堂皆动色。空山古林江怒涛，两鹰突出霜崖高。整骨刷羽意势动，四壁六月生秋䬞。一鹰下视睛不转，已知两眼无秋毫。一鹰掉颈复欲下，渐觉飒飒开风毛。匹绢虽惨澹，杀气不可灭。戴角森森爪拳铁，迥如愁胡眦欲裂。朔云吹沙秋草黄，安得臂尔骑四驖。草间妖鸟尽击死，万里晴空洒毛血。我闻宋徽宗亦善貌此鹰，后来失天子，饿死五国城。乃知图写小人艺，工意工似皆虚名。狡猎驰骋亦未事，外作禽荒古有经。今皇恭默罢游燕，讲经日御文华殿。南海西湖驰道荒，猎师虞长俱贫贱。吕纪白首金炉边，日暮还家无酒钱。从来上智不贵物，淫巧岂敢陈王前。良乎良乎宁使尔画不直钱，无令后世好画兼好畋。
柏屏
作者：李梦阳
朝代：明

堂堂千尺材，为屏忍屈曲。终抱凌云情，不改岁寒绿。
柑至
作者：李梦阳
朝代：明

丹橘黄柑世所珍，年年随贡走风尘。内廷赐出人人羡，近市收来颗颗匀。翻讶久藏香不逸，迥疑初摘蒂犹新。金盘玉箸真谁事，寂寞文园自病身。
柬双溪方伯
作者：李梦阳
朝代：明

十旬不见双溪子，白昼看松只自眠。君对紫薇谁是伴，相逢还似未逢前。
柬张含
作者：李梦阳
朝代：明

战国侯嬴里，梁园李白杯。夏骄惟溽雨，秋弱尚鸣雷。病馆经旬滞，归旌万里催。别书期早寄，莫俟北鸿回。
柬赵训导二首赵安边营将家子读易人也
作者：李梦阳
朝代：明

安边坐堡近沙场，白日胡沙惨惨黄。彀弩汝兄增品秩，操觚吾子独文章。双龙一命新朝阙，三鳝诸生巳报堂。授易未容轻管辂，揲蓍端合契羲皇。田园共傍古萧关，舞凤城临斩断山。连茹实期王贡上，转蓬俄聚洛河间。风尘落叶频惊眼，苜蓿深杯且破颜。宋岳魏台俱不没，及秋骑马肯同攀。
柬赵训导二首赵安边营将家子读易人也·其一
作者：李梦阳
朝代：明

安边坐堡近沙场，白日胡沙惨惨黄。彀弩汝兄增品秩，操觚吾子独文章。双龙一命新朝阙，三鳝诸生巳报堂。授易未容轻管辂，揲蓍端合契羲皇。
柬赵训导二首赵安边营将家子读易人也·其二
作者：李梦阳
朝代：明

田园共傍古萧关，舞凤城临斩断山。连茹实期王贡上，转蓬俄聚洛河间。风尘落叶频惊眼，苜蓿深杯且破颜。宋岳魏台俱不没，及秋骑马肯同攀。
柬边子变前韵
作者：李梦阳
朝代：明

繁丘草青春可怜，欲往恰值春风颠。应门童子不通客，空同先生闲自眠。柳长故袅金色缕，梅落尽铺白玉钱。安得即游共尔阁，满引香醪花簇筵。
柬郑生二首
作者：李梦阳
朝代：明

东园红杏日纷纷，东望无烟蝶满云。少出违期因怯马，独吟停盏为思君。城门春禁不行车，病惧攀鞍只在家。昨日东风来著意，庭前忽放数枝花。
柬郑生二首·其一
作者：李梦阳
朝代：明

东园红杏日纷纷，东望无烟蝶满云。少出违期因怯马，独吟停盏为思君。
柬郑生二首·其二
作者：李梦阳
朝代：明

城门春禁不行车，病惧攀鞍只在家。昨日东风来著意，庭前忽放数枝花。
柬黄子二首
作者：李梦阳
朝代：明

约隐情非饰，今归悔即迟。田园荒欲尽，亲友半相疑。杯酒惟黄子，儒门是白眉。可能东郭柳，日往听黄鹂。径菊陶能得，田瓜邵独勤。为农消日月，倚杖看风云。插柳俄成树，笼鹅忽一群。不须忧万事，客至且醺醺。
柬黄子二首·其一
作者：李梦阳
朝代：明

约隐情非饰，今归悔即迟。田园荒欲尽，亲友半相疑。杯酒惟黄子，儒门是白眉。可能东郭柳，日往听黄鹂。
柬黄子二首·其二
作者：李梦阳
朝代：明

径菊陶能得，田瓜邵独勤。为农消日月，倚杖看风云。插柳俄成树，笼鹅忽一群。不须忧万事，客至且醺醺。
栗太子
作者：李梦阳
朝代：明

燕燕汝今衔泥向何县，遮天蔽日过长安，堆泥作冢高如山。飞来未央宫，衔取梁上土。黄口见母来，哑哑张吻索虫哺。
桂岩行
作者：李梦阳
朝代：明

白龙不识渔溪恶，化为渔服遭人缚。黄发先生困泥阻，白马小儿气挥霍。道傍朽木藏蛟龙，霹雳犹闻夜火红。寄谢少年诸数公，贫贱岂必皆愚蒙。桂岩紫芝春尽发，骑驴且觅商山翁。
桂殿
作者：李梦阳
朝代：明

桂殿芝房曙色通，垂垂苑柳绿烟中。桑乾斜映千门月，碣石长吹万里风。巳有金吾严御陌，遥传王辂下斋宫。侍臣鹄立松阴里，时倚红云望碧空。
桥山
作者：李梦阳
朝代：明

青宫栖古岑，白露静松林。忽下乌号泪，遥悲龙去深。衣冠万国后，辙迹四方心。一气流群帝，哀哉笙凤音。
桴溪吟
作者：李梦阳
朝代：明

济川何必舟，编竹便可涉。秋风芦白花，洄沿水一叶。浅之不用维，渡深岂须楫。黑潭有龙气，云起腥风接。
梁园歌
作者：李梦阳
朝代：明

朝发金台门，夕度博浪关。黄河如丝天上来，千里不见淮南山。淮南柱树弄婆娑，挂席欲进阻洪波，我今亦作梁园歌。梁园昔有信陵君，名与岱华争嵯峨。三千珠履不动色，屠门执辔来相过。功成不显涕滂沱，青蝇白璧一何多。我为梁园客，不登梁王台。锦帆扬州门，一土何时回。荒烟白草古城没，登台望之令心哀。令心哀，歌且谣。迷涂富贵苦不足，宁思白骨生蓬蒿。人生三十无少年，积金累玉空煎熬。独立天地间，长啸视今古，城隅落落一堆土。千年谁继白与甫，揽泪浮云洒烟莽。洒烟莽，风吹卷波涛，沈吟投箸不暇食，蹴天浊浪何滔滔。君不见昔人然诺一相许，黄金斗印如秋毫。
梁园雪歌二首
作者：李梦阳
朝代：明

昔对燕山雪，岧峣白玉京。晓曳王恭氅，飘飖入紫清。今为梁园客，独对梁园雪。黄云索寞连沧海，九疑望尽飞鸿绝。飘风动三极，霏雪洒烟海。天地倏低昂，虚无变光彩。梁台空嵲屼，枚马今安在。飞光超忽若游龙，我欲从之问千载。
梁园雪歌二首·其一
作者：李梦阳
朝代：明

昔对燕山雪，岧峣白玉京。晓曳王恭氅，飘飖入紫清。今为梁园客，独对梁园雪。黄云索寞连沧海，九疑望尽飞鸿绝。
梁园雪歌二首·其二
作者：李梦阳
朝代：明

飘风动三极，霏雪洒烟海。天地倏低昂，虚无变光彩。梁台空嵲屼，枚马今安在。飞光超忽若游龙，我欲从之问千载。
梅下限韵作
作者：李梦阳
朝代：明

闻说仙芳每避凡，托根长傍竹松岩。那期野圃深随酒，可柰风花细扑衫。斜日席移春欲透，步丛香起雪犹衔。岁寒朋旧今何处，徙倚裁书手自缄。
楚山九日太华君同登
作者：李梦阳
朝代：明

登高此日吾惟汝，把酒他年忆菊时。酒剧江山聊自放，菊深风雨为谁迟。谩于孔乐伤王赋，莫遣将归学宋悲。转眼干戈西北异，楚云回首任支离。
楚望望襄中形势
作者：李梦阳
朝代：明

楚望峰头望楚云，遥怜紫盖紫阳君。庐荒不断盘龙气，碑灭犹存堕泪文。地转江淮浮远戍，水同巴峡堑雄军。里名冠盖非吾事，愿访鹿门麋鹿群。
榆台行
作者：李梦阳
朝代：明

榆台高，高风吹树梢。都摇摇，台下黄羊走黄蒿。山头看看日落，觱策四面吹，军中白旗身姓谁。向前看，有河河水深，彼不怕死。我亦人力，能拔虎尾。人虎或两存，归为鬼雄荣尔魂。
榆林城
作者：李梦阳
朝代：明

旌干袅袅动城隅，十万连营秪为胡。不见坐销青海箭，尽言能挽绣蝥弧。白金兽锦非难锡，铁券貂珰莫浪图。昨夜照天传炮火，过河新驻五单于。
槿园
作者：李梦阳
朝代：明

槿园秋气夕，唧唧寒螀聚。风回啼欲断，月落归何处。爰悲在堂吟，复咏山枢句。感尔中夜兴，微霜下庭树。
槿树
作者：李梦阳
朝代：明

槿树依空砌，寒时尚著花。未能堪暮色，徒自绚朝霞。寄语闺中女，无多镜里华。
歈歌行
作者：李梦阳
朝代：明

虎狼不可群，日短途路长。鱼瘠稻复涩，蔬芝鸡凤凰。笃之无恩泽，背面辄诋戕。锱铢苟不平，持刃起相伤。剽悍复谲诡，水土性轻扬。哀哉兹土民，咏歌以难忘。
正德七年正月黄河清自清河至于柳家浦九十里清五日焉
作者：李梦阳
朝代：明

黄河水自昆崙出，万古东流元不清。今瑞定于今帝应，世人休拟圣人生。
正德元年郊祀歌十首
作者：李梦阳
朝代：明

戈马喧喧动万雷，黄旗绕绕拂仙台。天上再开新日月，南郊不改旧蓬莱。汉家天子自天威，春祀南郊春雪围。片片琼花飘玉路，五云偏逐衮龙飞。坛官秉笏候金钟，月出西南照雪峰。不向蓬莱看五色，那知天子是真龙。中坛日月照天门，上帝龙行羽卫屯。烟里桂花旋玉兔，火开三尺抱金盆。外坛罗列黄金榜，海岳齐开白石门。直使衡山驰蓟域，更看四海过昆崙。神来击鼓复吹簧，一道虹飞万丈光。阊阖清风摇玉烛，至尊独立殿中央。帝是高皇八叶孙，隆准龙颜称至尊。翠羽缤纷来众圣，洋洋古乐乱云门。汉主登封巨迹空，赭山秦帝洞庭中。何如黍稷大神享，万岁高高大极宫。天马元从天上落，七星装入宝刀头。坛空月照更衣殿，万锦群中刷紫骝。金舆还内放人看，万户千门震地欢。绣扇徐开龙虎气，君身不动泰山安。
正德元年郊祀歌十首·其一
作者：李梦阳
朝代：明

戈马喧喧动万雷，黄旗绕绕拂仙台。天上再开新日月，南郊不改旧蓬莱。
正德元年郊祀歌十首·其七
作者：李梦阳
朝代：明

帝是高皇八叶孙，隆准龙颜称至尊。翠羽缤纷来众圣，洋洋古乐乱云门。
正德元年郊祀歌十首·其三
作者：李梦阳
朝代：明

坛官秉笏候金钟，月出西南照雪峰。不向蓬莱看五色，那知天子是真龙。
正德元年郊祀歌十首·其九
作者：李梦阳
朝代：明

天马元从天上落，七星装入宝刀头。坛空月照更衣殿，万锦群中刷紫骝。
正德元年郊祀歌十首·其二
作者：李梦阳
朝代：明

汉家天子自天威，春祀南郊春雪围。片片琼花飘玉路，五云偏逐衮龙飞。
正德元年郊祀歌十首·其五
作者：李梦阳
朝代：明

外坛罗列黄金榜，海岳齐开白石门。直使衡山驰蓟域，更看四海过昆崙。
正德元年郊祀歌十首·其八
作者：李梦阳
朝代：明

汉主登封巨迹空，赭山秦帝洞庭中。何如黍稷大神享，万岁高高大极宫。
正德元年郊祀歌十首·其六
作者：李梦阳
朝代：明

神来击鼓复吹簧，一道虹飞万丈光。阊阖清风摇玉烛，至尊独立殿中央。
正德元年郊祀歌十首·其十
作者：李梦阳
朝代：明

金舆还内放人看，万户千门震地欢。绣扇徐开龙虎气，君身不动泰山安。
正德元年郊祀歌十首·其四
作者：李梦阳
朝代：明

中坛日月照天门，上帝龙行羽卫屯。烟里桂花旋玉兔，火开三尺抱金盆。
正德四年七夕上方寺作
作者：李梦阳
朝代：明

逸人厌嚣俗，达士乐閒胜。乃兹城中林，而非车马径。积雨豁新霁，云石掩秋映。微阳下孤塔，潦水夹明镜。巳疑尘寰隔，况睹莲方净。岂惟慕真觉，亦以叩诠證。玄蝉共西夕，浮云本无定。
正德辛未四月十七日简书始至于时久旱甘澍随获漫尔写兴
作者：李梦阳
朝代：明

苦蒸卓午汗交颐，昏瞑雨飞如飏丝。舟楫自兹杳将去，波涛满意复何疑。玺书况属临门日，江汉须看放舸时。肯信吾游兼吏隐，五峰彭蠡是襟期。
正月二日台卿李公监察毛公袁公枉驾而顾毛归有作辄次其韵二首
作者：李梦阳
朝代：明

君子三阳元并进，朝廷四海况为家。冠弹贡氏非吾愿，星聚荀门敢自誇。走洗玉盘深映竹，骄嘶骢马半衔花。绿尊未倒归须夜，台柏无言已宿鸦。吾生五九笑吾涯，短圃低墙即是家。酒熟喜当宾客过，诗成惭使世人誇。日临河岳云俱色，春入楼台树自花。转盻不堪天地异，得栖无小后啼鸦。